Гонконгдаги портда ўнта кема ёниб кетди, дейилади маҳаллий телевидение томонидан тарқатилган хабарда.\nБахтсиз ҳодиса оқибатида беш киши тан жароҳати олди. Манбада айтилишича, дастлаб причал (кемаларни боғлаб қўйиладиган жой)дан 200 метр узоқликда турган сув транспортида ёнғин келиб чиққан. Кейин “тилсиз ёв” унга яқин жойлашган бошқа кемаларга ҳам ўтган.\nБиринчи корхонасини очди\nАҚШнинг электр автомобиллар ишлаб чиқарувчи “Tesla Motors” компанияси Европада ўзининг биринчи заводини очди.\nНидерландиянинг Тилбург шаҳрида фаолият бошлаган мазкур корхона йилига 500 минг дона машина ишлаб чиқариш қувватига эга. Янги заводда “Model S” седани модификациясини йиғиш имконияти ҳам яратилган. Шунингдек, корхона ҳудудида 750 метрлик синов майдони мавжуд бўлиб, унга турли қопламалар ётқизилган. Бу ерда автомобилларнинг шовқин ва тебраниш даражаси ҳамда автоном ҳолда бошқариш тизими каби жиҳатлари синаб кўрилади.\n“Tesla Motors” раҳбарининг айтишича, 2016 йил бошида компания Европада яна бир нечта корхона очишни мўлжалламоқда.\nСоҳилдаги сирли ҳодиса\nАвстралиянинг Квинсленд штатидаги пляж ўрнида улкан ўра ҳосил бўлди.\nДиаметри 200, бўйи эса қарийб уч метрга тенг келадиган ушбу чуқурлик пайдо бўлиши билан у дарров сувга тўлган. Ўра битта енгил ва юк машинасини ютиб юборган бўлса-да, жабрланганлар йўқ. Воқеа жойидан юз нафарга яқин сайёҳ эвакуация қилинди. Маҳаллий ҳукумат чуқур янада кенгайиб кетиши мумкинлигидан хавотирда.\nТайваннинг шимоли-шарқий соҳилларига “Дуцзюань” номли тўфон етиб келди. Энди у Хитой томон ҳаракатланмоқда.\nХитой метеорология бошқармасининг хабар қилишича, табиий офат марказида шамолнинг тезлиги сониясига 48 — 50 метрни ташкил этаяпти. Бир оз ўтиб унинг кучи 30 — 35 м/с. гача пасайиши мумкин.\nМутахассисларнинг таъкидлашича, тўфон кучли ёғингарчилик олиб келади ҳамда у туфайли денгизда баландлиги етти метргача етадиган тўлқинлар пайдо бўлади.\nМазкур рукндаги бошқа мақолалар: « Жанубий Корея кутубхоначилиги билан танишув\t«Defense Journal»: «Ўзбекистон мўъжизаси» »


Жунубликдан покланмоқ (жимоъдан кейин чўмилмоқ)\nОиша (розияллоҳу анҳо)дан ривоят қилинди; айтдилар: «Расулуллоҳ саллаллоҳу алайҳи ва саллам жанобатдан покланмоқчи (ғусл қилмоқчи) бўлсалар, аввало қўлларини идишга ботирмасдан олдин ювар эдилар, кейин фаржларини ювар (мустаҳаб қилар) ва намозга таҳорат олгандек таҳорат олар эдилар. Кейин сочларини таг-тагигача ҳўллар эдилар. Кейин бошларидан бутун баданларига уч марта сув қуярдилар».\nИлм одамлари жанобатдан покланишда (ғусл қилишда) шу (усул)ни ихтиёр этишган: намозга таҳорат олгандек таҳорат олади. Кейин бошига уч марта сув қуяди. Кейин баданининг ҳаммаёғига сув қуяди. Кейин оёқларини ювади.\nИлм аҳлининг наздида амал шу ҳадис асосидадир. Айтадиларки, жунуб киши (намозга таҳорат олгандек) таҳорат олмасдан сувга чўмилса, (покланмоғи учун) шу ҳам унга етарли. Шофиъий, Аҳмад ва Исҳоқнинг қавли шудир.


Гўшт нега қимматлашди? Нархни назорат қилиш қанчалик тўғри?\n22:27 / 24.10.2020\nКУН. МУНОСАБАТ. лойиҳасида Kun.uz ижодкорлари гўшт нархи нега кўтарилгани ҳақида мулоҳаза юритишди. Лойиҳанинг бу галги сонида Бобур Акмалов ва Алишер Рўзиохунов ўз фикрлари билан ўртоқлашди.\nАлишер Рўзиохуновнинг фикрича, гўшт нархининг кўтарилиши комплекс муаммо ҳисобланади, яъни бу айнан бир сабаб билан содир бўлган воқеа эмас.\nДавлатнинг иқтисодга аралашувчи олқишланмайди\n«Давлатнинг нафақат нарх-навога, балки иқтисодиётга аралашуви либерал иқтисодчилар томонидан танқид қилинади. Уларнинг фикрича, давлат иқтисодиётга аралашиши керак эмас, балки қандайдир ишлар орқали унга туртки бериши мумкин», дейди Алишер Рўзиохунов гўшт нархининг назорат қилинаётгани ҳақида фикр билдирар экан.\n«Ёздан ўтиб гўшт арзонлашни бошлайди»\nЖурналист гўшт нархининг ўсиши қандай омиллар билан боғлиқлигини тушунтирди: «Ёзда гўшт кўп истеъмол қилинади ва бу вақтда нарх қимматроқ бўлади. Ёздан чиқишимиз билан эса нарх туша бошлайди. Одамлар мол-қўйни нега боқади? Пулини сақлаб туриш учун. Кимдир ўқишга кирса, кимдир Россияга ишга кетиши керак бўлса, чиптага пул учун молини сотади. Шу сабаб ноябрдан бошлаб мол арзонлашади. Чунки таклиф кўпаяди. Яна ем қимматлашади ва одамлар кузда молдан «қутилади». Бу эса бозорда таклиф кўпайишига олиб келади. Таклиф ва талаб бир ерда топишиб, нарх белгиланади.\nЛекин бу ҳолатга давлатнинг аралашувчи, яъни 75 минг сўм сотилаётган гўштни 60 минг сўмдан қиммат сотмайсан, дейиши кимнингдир манфаатига хизмат қилиши мумкин, лекин иқтисодиётга путур етказади. Ахир қайси тадбиркор зарарига ишлашни истайди? Тадбиркор даромад қила олмаса, бу ишни ташлайди. Яъни, таклиф камаяди».\n«Чорвадорга ҳам ер керак, фақат пахта ёки буғдойга эмас»\n«Нарх ошишига дефицит сабаб бўлмоқда. Яъни, бозорда гўшт етишмаяпти. Давлат дефицитни камайтириш ўрнига нархни маъмурий ричаглар билан туширишга уриниши – хато. Ҳозир нархни оширган муаммо фақат ем эмас, бўрдоқичилик, наслчилик, технология, кадрлар. Шунингдек, ҳокимлар ерни хоҳласа беради, хоҳласа олиб қўяди, ваҳоланки, чорвадорга ҳам ер керак, фақат пахта ёки буғдойга эмас. Комплекс масалага жиддий эътибор қаратиш керак. Нархни тушириш эса дефицитни янада оширади.\nБу борада узоқ йиллик ислоҳотлар тизими керак. Чунки битта буқача дунёга келишига тўққиз ой вақт кетади, улғайишига яна икки йил. Бу тезда яхшиланадиган муаммо эмас. Бу борада 7-8 йиллик ислоҳотлар режаси керак. Қишлоқ хўжалиги вазирлиги, озиқ-овқат масалалари бўйича бош вазир ўринбосари таклифлар билан чиқишсин, тадбиркорлар билан маслаҳат қилишсин, чунки ислоҳотни амалга оширадиган улар. Нархни бугун тушириш кейинчалик ҳам нарх пасайишини таъминлайди дегани эмас», деди Алишер Рўзиохунов.


ҲАР БИР СОҲА ВА ЙЎНАЛИШ, ҲАР БИР ФУҚАРО ТАҚДИРИ ДОИМИЙ ЭЪТИБОРДА - Ўзбекистон овози газетаси\nШундан сўнг Шавкат Мирзиёев Бухоро — Когон йўли бўйида қурилаётган кўп қаватли уйларни бориб кўрди. Бу уйлар қурилиши 2017 йил май ойида бошланган ва уларни жорий йил мартда якунига етказиш мўлжалланган. Умумий мажмуа сифатида қурилаётган уйлар сони 39 та бўлиб, 1024 хонадондан иборат. 5 қаватли ва асосан 2, 3 хонали уйлар 15 йил муддатга кредит асосида берилади.\n— Бу энг муҳим масала, — деди Президентимиз. — Одамларни рози қилиш учун аввало, уларнинг яшаш жойларига эътибор қаратишимиз, турмуш шароитини яхшилашимиз лозим.\n— Армия — халқимизнинг мустаҳкам қалқони, — деди Шавкат Мирзиёев. Мамлакатимиз мудофаа тизимида амалга оширилаётган ислоҳотлардан кўзланган мақсад, армияни халқимизга яқинлаштиришдан иборат. Ватан ҳимоячиларининг хизмат шароитини яхшилаш, оиласи, фарзандларининг ижтимоий муҳофазасини кучайтириш бўйича кўп ишлар қилаяпмиз. Бунга жавобан ҳарбийлар ҳам ота-боболаримизга муносиб бўлиши, замонавий билимларни пухта эгаллаб, ҳар куни ўз устида ишлаши, тажрибасини бойитиб бориши зарур.


Сана: 10 Октябрь 2017 Курилди: 427 Изоҳ: 0\nЎзбекистон Республикаси товар-хомашё биржасига кўмир ҳажмлари қўйилиши Иқтисодиёт вазирлиги томонидан тасдиқланган кўмир ресурслари ва уларни тақсимлаш баланси ҳамда Давлат демонополизация қилиш ва рақобатни кучайтириш қўмитаси томонидан тасдиқланган жадвал билан назарда тутилган ҳажмлар доирасида амалга оширилади. Бунда бошланғич нархлар сифатида Молия вазирлиги томонидан тасдиқланадиган Декларация қилинган нархлар реестрига мувофиқ нархлар қўлланилади.\nKun.uz'га маълум бўлишича, 2017 йилда жойларга етказиб берилган кўмирнинг 1 тоннаси 156,600 сўм, кўмир-брикетнинг 1 килограмми эса 238 сўм этиб белгиланган. Айни пайтда Ўзбекистоннинг барча вилоятларига маълум график асосида етказилган кўмир маҳсулотлари ижтимоий объект, бюджет ҳисобидаги ташкилот ва идоралар, шунингдек, аҳолига сотиш бошланган.\nKun.uz мухбири билан суҳбатлашган «Андижон кўмир етказиб берувчи» унитар корхонаси мутасадди вакилининг берган маълумотига кўра, жорий йилнинг октябрь ойи кесими вилоятга 15 минг 401 тонна кўмир, бундан ташқари, 2 минг 400 тонна кўмир-брикет маҳсулоти етказиб берилган. Вакилнинг айтишича, мазкур кўрсаткич ноябрь ойида ўсиши кутилмоқда.\nШунингдек, «Самарқанд кўмир етказиб берувчи» унитар корхонаси берган маълумотга кўра, октябрь ойининг ўзида 16,1 минг тонна кўмир ҳамда 12,9 минг тонна кўмир-брикет бюджет ҳисобида фаолият юритувчи хўжаликларга, хусусан, ижтимоий объектларга етказиб берилган. Корхона расмий вакилининг айтишича, 1 ноябрга қадар аҳолига 80 минг тонна, шундан 57 минг тонна кўмир ва 23 минг тонна кўмир-брикет етказиб бериш режалаштирилмоқда.\nЭслатиб ўтамиз, «Ўзбекенерго» ДАК электр станциялари, бюджетдан молиялаштириладиган ташкилотлар ва аҳолидан ташқари, кўмирнинг барча истеъмолчиларга реализация қилиниши биржа савдолари орқали амалга оширилиши назарда тутилган. Бунда биржа савдоларида кўмир қазиб олиш корхоналари сотувчи, кўмирдан ўз эҳтиёжлари учун фойдаланувчи истеъмолчилар харидорлар бўлади. Биржа савдоларида харид қилинган кўмир қайта сотилиши мумкин эмас.\nКалит сўзлар: ҳамда, қилинган, шунингдек, унитар корхонаси, унитар, тутилган, тонна кўмир, тонна, томонидан тасдиқланган, томонидан, ташқари, тасдиқланган, савдоларида, октябрь, нархлар, назарда тутилган, назарда, маълум, кўмирнинг, кўмир етказиб берувчиraquo


Дунёда бир кунда 338 мингдан ортиқ COVID-19 ҳолатлари қайд этилди – Газета.uz\nLotinchada 9 октябр 2020, 18:43 Жаҳон\nЎтган кун давомида дунёда COVID-19 билан касалланганлар сони 338 мингдан зиёдроққа ошди, бу пандемия бошланганидан бери кунлик рекорд кўрсаткич, дея хабар берди РИА Новости ЖССТ сайтидаги статистик маълумотларга таянган ҳолда.\nЯнги ҳолатларнинг катта қисми Шимолий ва Жанубий Америкада (+122,7 минг), шунингдек, Европада (+96,9 минг) қайд этилган.\nЖССТ ҳисоб-китобларига кўра, жаҳон миқёсида COVID-19 билан касалланганлар сони 36 млн дан ошган ва миллиондан ортиқ одам вафот этди.\nCOVID-19 билан боғлиқ вазиятнинг ёмонлашуви сабаб Европанинг бир қатор давлатлари карантин чекловларини кучайтирмоқда, дея хабар берди Интерфакс. Жумладан, Чехияда барча спорт ва маданий иншоотларни келаси ҳафтадан бошлаб икки ҳафта муддатга ёпиш тўғрисида қарор қабул қилинди. Мамлакатдаги ресторанлар фақат соат 20:00 гача ишлайди ва мактаблар одатий таълим билан биргаликда масофавий таълим шакли билан аралаш бўлган ўқитиш тизимига ўтади.\n28.10 Ўзбекистонда талабалар сони ярим миллиондан ошди\nЎзбекистон Россияда ишлаш учун ташкилий ёллаш тартибини соддалаштиришни таклиф қилди


Intel даромади ва тушумлари камайди\n12:53 / 15.10.2015\nIntel микропроцессорлар ишлаб чиқарувчиси учинчи чорак якунларига бағишланган ҳисоботини эълон қилди. Унга кўра, Америка корпорациясининг даромади ва тушуми 6,3 фоизга камайган.\nБироқ чипмейкернинг молиявий кўрсаткичлари сервер чиплари сотуви шарофати билан Уол-стрит башоратларидан кўпроқ натижани қайд этди.\n2015 йил 30 сентябрида якунига етган учинчи чорак натижаларига кўра, Intel`нинг соф даромади бир йил аввалги 3,32 млрд долларга қараганда 6,3 фоизга камайиб, 3,11 млрд долларни ташкил этди. Айни пайтда тушум 14,55 млрддан 14,47 млрд долларгача пастлади.\nIntel даромадларининг пастлаётгани дунё миқёсида шахсий компьютерларга бўлган талабнинг камайиб бораётгани билан боғлиқ. Хусусан, 2015 йилнинг июль-сентябрь ойларида десктоп ва ноутбуклар учун чиплар ишлаб чиқарадиган Intel Client Computing Group бўлинмаси тушуми 8,5 млрд долларни ташкил этиб, бир йил аввалгига қараганда 13 фоизга камайган.\nКомпания компьютерлар учун процессорлар етказиб беришни 15 фоизга камайтирган.\nЎз навбатида, Intel`нинг сервер чиплари савдоси ўсиб бормоқда. Учинчи чоракда компаниянинг Intel Data Center Group чораклик даромади 8, йиллик даромади 12 фоизга ўсди ва 4,1 млрд долларни ташкил этди. IDC таҳлилчилари маълумотига кўра, Intel жаҳон сервер микрочиплари бозорининг 99,3 фоизига эгалик қилмоқда.


Тайгер Вудс ва Мария Шарапова – дунёнинг энг бой спортчилари - www.Voydod.net\nТайгер Вудс ва Мария Шарапова – дунёнинг энг бой спортчилари\n2013 йил якунлари бўйича россиялик Мария Шарапова дунёнинг энг кўп пулоладиган спортчи аёллари рейтингида етакчилик қилишда давом этмоқда. Ушбу рейтинг мунтазам равишда “Forbes”журнали томонидан тузилади.\n“Катта дубулға” сериясидаги турнирларнинг тўрт каррағолибаси охирги ҳисобот даврида 29 миллион доллар ишлаб олди, улардан 6 миллионга яқини ғалабамукофотларининг улушига тўғри келади, қолган қисми эса ҳомийлар ва реклама шартномаларидан тушгандаромаддан иборат.\nРейтингдаги биринчи ўнталикка теннисчилардан америкалик СеренаУильямс (20.5), хитойлик Ли На (18.2), белоруссиялик Виктория Азаренко (15.7), даниялик Каролина Возняцки (13.6),польшалик Агнешка Радваньска (7.4) ва сербиялик Ана Ивановичлар (7) кирган. Рўйхатдан илк бор теннисга алоқасибўлмаган америкалик Даника Патрик ҳам ўрин олди. У NASCAR сериясидаги автопойгаларда қатнашади. Даника бир йиличида қарийб 15 миллион доллар ишлаб олган. Жанубий Кореялик фигурачи Юна Кимнинг даромади эса уникидан бирмиллионга кам.\nХудди шундай эркаклар орасидаги рейтингда америкалик гольфчи ТайгерВудс етакчи ўринда кетмоқда. Унинг бир йиллик даромади 78 миллион долларни ташкил этади.


Президент видеоселектори Пойтахтнинг 7 та туманида бош солиқчилар ишдан олинди 1-12-2021, 07:00 | Zamin.uz\n09:15 / 05.04.2019\nПрезидент видеоселектори: Пойтахтнинг 7 та туманида бош солиқчилар ишдан олинди\n«Маҳаллий бюджетда қанча кўп даромад бўлса, долзарб бўлган ижтимоий масалаларни шунча тезкорлик билан ҳал қилиш мумкин. Қўшимча маблағлар, жумладан, «Бешта ташаббус», «Обод қишлоқ», «Обод маҳалла», «Ичимлик суви», «Ҳар бир оила тадбиркор» каби давлат дастурларини жойларда тизимли амалга ошириш, халқнинг даромадини кўпайтириш ва ҳаётини яхшилаш учун зарур бўлади», дея давлат раҳбари сўзларини келтирмоқда президент матбуот хизмати.\nШавкат Мирзиёев ушбу вазифани ҳамма раҳбар ҳам бирдек англаб етмаётганини кескин танқид қилган. Жумладан, бюджетга жами тушумлар прогнози 9та туман ва шаҳарда бажарилмаган.\nАйниқса, Тошкент шаҳрининг ўн бир туманидан 7тасида жами тушум прогнози бажарилмаган. Ушбу туманлар солиқ инспекциялари раҳбарлари лавозимларидан озод этилди (Учтепа, Миробод, Бектемир, Юнусобод, Мирзо Улуғбек, Шайхонтоҳур ва Сергели туманлари - таҳр.).\nҚўшилган қиймат солиғини ҳисоблашнинг самарали ва содда механизмлари самарали ташкил этилмагани сабабли ушбу тизимга янги ўтган 26 мингта корхонадан 9 мингтаси тегишли солиқ ҳисоботларини топшира олмаган.\nПрезидент бу борадаги ишлар натижалари мутлақо қониқарли эмаслигини таъкидлаган. Шу сабабли бу борада қабул қилинган дастурий чораларни жонлантириш топширилган. “Замин” янгиликларини “Twitter”да кузатиб боринг\nЯнгиликлар » Жамият » Президент видеоселектори: Пойтахтнинг 7 та туманида бош солиқчилар ишдан олинди


vatan | Jahonnoma\nPosted on December 30, 2014 by Jahongir Muhammad\nАвайлайман десанг емрилади.\nХудди болангга ўхшайди.\nХаёл – ўрмон. Кирсанг чиқа олмайсан.\nХаёл – саҳро. Кирсанг адашасан.\nХаёл – олов. Кирсанг ёнасан.\nКирмасанг, киришга мажбур қилади.\nХол – вужуднинг ўлик қисми. Бироқ ўлик бўла туриб, вужудни гўзал қилиб кўрсатишга хизмат қилади.\nБиз – борлиқнинг тирик бир қисмимиз. Тирик бўла туриб, борлиқни йўқотишга хизмат қиламиз.\nБалки шунинг учун биз хол ҳақида кўп ёзамиз, борлиқ эса биз ҳақимизда оз ёзади… Continue reading →\nPosted on December 25, 2014 by Jahongir Muhammad\nБу дунёда ҳаммамиз меҳмонмиз …\nАна шу меҳмончилик аро яна меҳмондорлик ва меҳмончиликлар бор …\nМеҳмон отангдан улуғ, дейдилар. Бироқ отанг ҳам меҳмон. Демак, у ҳам меҳмондан улуғ.\nҚалбга меҳмон бўлиш …\nУйга меҳмон бўлиш …\nЮртга меҳмон бўлиш …\nБировнинг қалбида мудом меҳмон бўлиб қолиш қийин.\nБировнинг уйида мудом меҳмон бўлиб қолиш азоб.\nЎзганинг юртида мудом меҳмон бўлиб қолиш фожиа.\n“Қалбингдаги меҳмонни асрашга ўрган”. Бу Кайковуснинг сўзлари. Continue reading →\nPosted on December 24, 2014 by Jahongir Muhammad\nШахснинг ҳалоллиги, ростгўйлиги, диёнатли, иймонли, инсофли, ақл-идрокли ва саломат бўлишига аҳамият берилади. Америкада сайловлар даврида Кеннеди ёшлигида қимор ўйнагани, Буш қандайдир ҳужжатли фильмни хавфсизлик идорасига сотгани, Клинтон гўзал бир хонимга кўнгил қўйгани каби ҳолатлар ҳам сув бетига қалқиб чиққан. Чунки Америка халқи фермага мудир эмас, мамлакатга раҳбар, агар мамлакат вужуд бўлса вужудга бош, агар мамлакат бош бўлса, бошга қудрат исташади. Шу боис хам Туркияда олий раҳбарни Бошқон дейишади. Америкаликлар Бошқон сайлашаётганини билишади.\nШўролар даврида эса шахснинг ҳужжатлари «тоза» бўлса бас эди. Ҳар қандай ифлослик булғаган ҳужжатни жарақ-жарақ пул бир пастда тозаларди. У пайтда шахснинг партияга садоқати, халққа қўрқмай ёлғон сўзлай олиш қобилияти устун ўрин эгалларди. Хўш, бугун нега биз мустақил мамлакатда яшаб Ленин чизиб берган йўлдан бир қадам ҳам чиқа олмаяпмиз? Нега бошқонимиз ҳақида билишни истамаймиз. Continue reading →\nPosted on December 21, 2014 by Jahongir Muhammad\nАмерика Конституциясига назар солсангиз, давлат тизимининг маълум бир нуқталар устига мустаҳкам ўрнатилгани ва мувозанат сақланганини кўрасиз.\nБолалик йилларимизда ўқитувчимиз геометрия дарсида Самарқанднинг Регистон майдонига олиб келиб мувозанат тушунчасини англатганди. Регистон майдони дарё оқиб ўтган қумлик жой бўлгани учун бу ердаги мадрасалар шундай қурилганки, худди тарозининг паллалари сингари мувозанат сақлаган ҳолда бир-бирини тутиб туради. Шердор, Тиллақори ва Улуғбек мадрасалари ер остидан бир-бирига боғланган.\nМувозанат уларни асрлардир довуллардан, зилзилалардан ва бошқа офатлардан асрамокда. Агар меъморлар ўрнатган мувозанат бироз бўлса-да бузилганда бугун қаршимизда фақат вайроналарни кўрган бўлардик. Америка конституцияси ҳам ана шундай мувозанатга қурилган. Бу мувозанат инсонларнинг воз кечилмас ҳақ ва эркинликлари поймол этилишини ва иқтидорни суистеъмол қилишнинг олдини олишга қаратилган. Continue reading →\nPosted on December 19, 2014 by Jahongir Muhammad\n…Амир Темур ҳазратлари узоқ йиллик жангга кетаётганларида устозлари Мир Сайид Баракадан сўрадилар:\n– Самарқандда ҳам куч қолдирсакми?\n– Албатта, Самарқандда хазина қолади, – жавоб бердилар устоз…\n… Урусият ҳукмдорлари Туркистонга юриши авжга минган маҳали амир Олимхон тилло қидирувчи хорижий мутахассисларни йўқотишни буюрди.\n– Бу қандай бўларкан, амирим? – деди Қушбеги.\n– Бу дуруст бўлғай. Юртнинг хазинасига ўзгалар эмас, шу юрт эгалик қилиши керак, – деди амир …\nХазина – мулк, юрт ва халқ мулки …\nХазина – авайлаб-асраладиган бойлик …\nХазина- сиёсатни ушлаб турадиган устунлардан бири …\nДарвоқе, ўғри ўз хазинасини ҳеч қачон уйида сақламайди. Continue reading →\nPosted on December 12, 2014 by Jahongir Muhammad\nЎғизхон юртини ёғий ўради. Тинчлик, осойишни истаган Ўғизхон сулҳ истади.\nДушман ундан Ғиротни, дул-дулни сўради. У рози бўлди. Беклар ташвишда қолдилар.\nСўнг душман ундан суюкли ёрини сўради. У рози бўлди. Беклар ғазабга тўлдилар.\nСўнг душман ундан ерини, юртини сўради. Беклар индамадилар. У ҳам ташвиш, ҳам ғазаб билан жангга кирди. Ғолиб чиқиб отини ҳам, номусини ҳам сақлаб қолди.\nБизнинг шоҳга айёр ёғий аввал ёрини берди.\nҲеч ким парво қилмади.\nСўнг отини берди. От тахт белгиси… Ҳамма шод бўлди.\nЭвазига еримиз ва мулкимизни олди. Ҳамма индамай тураверди, тинчлик, осойишни истаб… Continue reading →\nPosted on December 8, 2014 by Jahongir Muhammad\n1991yil. O’zbekiston xalq deputatlari Vohid A’zamov, Toyiba To’laganova va Jahongir Mamatov.\nМактабда ўқиганимда “Аввал иқтисод, кейин сиёсат” деган ленинча “доно” гапга эътироз билдириб, ёмонотлиқ бўлгандим.\nДорилфунуннинг биринчи дарсидаёқ “Аввал сиёсат, кейин иқтисод” деб қўйганим учун бир йил қарз топшириб юрганман.\nОшкоралик нима ва унинг бу гапларга қандай дахли бор?\nОшкоралик – онгдаги зангни ювувчи зилол сув.\nОшкоралик – одамни манқуртлик хасталигидан асровчи дармон.\nОшкоралик – одамнинг эрки, ҳуқуқини таъминловчи дарслик.\nУзоқ йиллар “аввал иқтисод, кейин сиёсат” деб одамларни қорин билан ўйлашга мажбур этишди.\nОддий мантиқ унутилди. Нега бош юқорида? Нега қорин бошдан юқорида эмас? Иқтисод қорин ва вужуднинг эҳтиёжи бўлса, ошкоралик миянинг, онгнинг озуқасидир.\nОнгни бир умр оч сақлаш мумкин эмас. Шу боис ёлғон тўлдириб турадилар. Ёлғон химикатларга ўхшаб онгни заҳарлади. Заҳарланган онг занг қучоғида қолди. Уни тозалаш мумкин. Фақат ошкоралик орқали.\nҲайвоннинг фақат қорин ташвиши бор.\nОдамнинг эса қорин ташвишидан олдин онг ташвиши ҳам бўлмоғи зарур. Continue reading →\nАмерика манфаати деган тушунча бор амриқоликларда… Continue reading →\nPosted on December 2, 2014 by Jahongir Muhammad\nМаънавият йўқолди, тафаккурни занг босди\nВатан бир миллатнинг ўзлигини, кимлигини,тилини , маданиятини яшатган ҳудуд. Ватан бир миллат тоғларининг салобатига маҳлиё бўлган, ирмоқларининг оқишидан мусиқалар тинглаган, қушларининг сайрашига маст бўлган, тупроғининг тафтидан умид олган муборак заминдир. Ватан болаликдан онанинг кўзлари каби тийран ва дарин осмон бўлиб кўнгилларга ерлашган, отанинг пешонасидаги реза-реза терларининг қуёшда жимирлашидан камалакка айланиб, дилларда иморат солган ва момоларнинг уйқуларини тонгнинг этагига боғлаб сўзлаб берган ривоятларидаги қаҳрамонларнинг сиймосига айланган чексиз борлиқдир. Continue reading →\nFiled under: Kundalik, Maqolalar | Tagged: vatan |\tLeave a comment »\nPosted on November 19, 2014 by Jahongir Muhammad\nМиллат – юксак тоғлардан юксалган алп қоядир. У тоғларга қараганда хуршидга, ойга яқин.\nҚуёш тафтини энг аввал сезади, қуёш тафтида энг аввал куяди…\nМиллат – мусаффоликданда юксак қоядир.\nУни йиқита олмайдилар. Уни парчалашлари мумкин.\nБироқ йўқолмайди. Парчаланса-да, бўлакларга бўлиниб яшайди.Миллат беш бармоқли муштдир:\nБошмалгоғи – алифбоси …\nКўрсатгич бармоғи – тили…\nЎрта бармоғи – кучи …\nЎрта бармоқнинг жуфти – давлати …\nЧимчалдоғи – сарҳади …\nАлифбосини ўғирласалар, бошмалдоқсиз мушт бўлиб…\nТилини кессалар, кўрсатгичсиз мушт бўлиб …\nКучини синдирсалар, ўртаниб, ўртаниб … Continue reading →\nPosted on November 18, 2014 by Jahongir Muhammad\nАросат – яхши ва ёмон орасидаги илон йўли.\nАросат – аниқ ва ноаниқликнинг бели.\nАросат – бешик ва тобут ўртасидаги бўшлик.\nАросат – курашдан курашсизликка, курашсизликдан курашга қўйилган ҳолсиз қадам.\nАросат- ҳаммани ва ҳар кимни адаштирадиган жангалзор.\nЯхши ва ёмон орасидаги илон йўлидан тез-тез ўтамиз. Гоҳида оёғимиз қаваради, гоҳида дилимиз эзилади. Гоҳида бу йўлни сезмай ҳам қоламиз.\nАросатни сезмаслик мумкин…\nАросатни унутиш мумкин эмас.\nАниқ ва ноаниқликнинг хипча белини тутмаган қўл йўқ. Гоҳида қўлимиз куяди, гоҳида роҳат олади.\nАросатни сезмаслик мумкин эмас…\nАросатни унутиш мумкин. Continue reading →\nPosted on November 16, 2014 by Jahongir Muhammad\nЧехов деган машҳур ёзувчининг машҳур “Олтинчи палата” ҳикояси бор.\nДевонахонанинг “олтинчи палата”сидаги жиннилар тақдири ҳақида ёзилган.\nЛенин деган машҳур кимсанинг машҳур гапи бор׃ “Бу дунё олтинчи палатадир”.\nБу дунёни “Олтинчи палата”га айлантирмоқ истагида айтилган гап. Бир қисмини айлантирди ҳам.\n“Олтинчи палата” кичик палаталарга бўлинди, олтинчи палата бўлмаслик учун.\nКейин яна бир оқпошшо “Олтинчи палата”ни тикламоққа киришди.\nАммо “Олтинчи палата”нинг ойналари синган, эшиклари қўпорилган, дўхтирлари иш ташлашга кетганлар.\nЭнди “Олтинчи палата”да фақат мажлислар ўтказилмоқда, ҳужжатлар имзоланмоқда деразаларни, эшикни тиклаш учун.\n“Олтинчи палата”нинг собиқ хасталари эса ташқарида навбат кутиб турибдилар.\nБалки “Олтинчи палата”ни ёзгани учун ўша машҳур Чеховни тақдирламоқ, мукофотламоқ масаласи навбатдагиларнинг гурунгида бош масаладир? Continue reading →\nPosted on November 14, 2014 by Jahongir Muhammad\nСотқин бўлиб туғиладилар сотқинлик тўшагида…\nСотқин бўлиб ўладилар сотқинлик тўшагида сотқинлар.\nСотқинни тарбиялаш, қалтис йўлдан қайтариш мушкул. Бу унинг ҳаёт тарзи.\nДунёда сотқинлар партияси, сотқинлар синфи тузилса, улар дарров дунёда ҳукмронликни қўлга олардилар. Сотқинга ишонмайдиган, унинг тузоғига илинмайдиган одам йўқ.\nУлар фуқаролар урушини бошламайдилар.\nТанклар олиб кирмайдилар майдонларга.\nОдамларни ўққа тутмайдилар.\nУлар кўнгил мулкида уруш бошлайдилар.\nКўнгил мулкига танкдан оғирроқ замбараклар олиб кирадилар. Улар кўнгил болаларини бешигида бўғадилар. Continue reading →\nPosted on November 3, 2014 by Jahongir Muhammad\nЭнг ростгуй ва энг ёлғончи донишманд – тарих.\nСен ростгўй бўлсанг, ҳақиқатни сўзлайди у.\nЁлғончи бўлсанг сени алдайди.\nУнинг эртакларисиз яшай олмайсан, қулоқларинг битиб қолишидан қўрқасан.\nРостгўй бўлсанг, ўзинг ёлғон тарихга айланасан ҳақиқатни тинглайвериб.\nЁлғончи бўлсанг, рост тарихга айланасан ёлғонни ўрганавериб.\nБиринчи йўлни танлаш ҳуқуқи йўқ. У мажбурийдир ростгўйларга.\nИккинчи йўлни танлаш ҳуқуқи бор. У ихтиёрийдир ёлғончиларга.\nБу ҳам тарихнинг ҳукми.\nБутун дунёни бирлаштирувчи ягона дин бор. Бу эркинлик дини.\nУни сақлаб қолиш учун кураш боради диндорлар ичида.\nУни йўқотиш учун жанг боради динсизлар жабҳасида.\nЭркинлик динининг душманлари кўп. Улар тиш-тирноқларигача қуролланганлар, кучлидирлар. Енгиб бораётирлар, фақат, фақат, эътиқод чалажонлигидан. Continue reading →\nЖаҳонгир Муҳаммад: Ўзлигим (Роман-памфлет)\nPosted on September 26, 2001 by Jahongir Muhammad\nМазкур китобда Америка ойнасидан Ўзбекистонга назар ташланади ва унинг сиёсий, иқтисодий, ижтимоий ҳамда маданий олами таҳлил этилади. Китобнинг аксарият қисми парчалар ҳолида “Озодлик” радиосида муаллиф томонидан ўқиб эшиттирилганидан хабардор ўқувчиларимиз учун бу яхлит ҳолдаги тақдимдир. Радиони мунтазам эшитиш имконияти бўлмаганлар ва умуман “Озодлик”ни эшитиб бориш ҳаққидан ҳам маҳрум қолган ўқувчилар учун эса китоб мушоҳада, мулоҳаза, муҳокама манбаи деган умиддамиз. Continue reading →\nFiled under: Ҳамма китоблар | Tagged: vatan |\t4 Comments »


07:33 / 09.08.2017\nАргентиналик собиқ футболчи, афсонавий Диего Марадона Facebook’даги саҳифасида Венесуэла президенти Николас Мадурони қўллаб-қувватлашини айтди. Унинг айтишича, у Венесуэла озодлиги учун амалдаги ҳукумат томонда курашишга тайёр.\nМарадона ўз баёнотида Венесуэланинг марҳум президенти Уго Чавес ғоялари тарафдори – "чавист" эканлигини таъкидлаб ўтган.\n"Биз ҳаётимиз охиригача Уго Чавес издошлари бўлиб қоламиз. Агар Мадуро буюрса, мен озод Венесуэла учун аскар кийимини кийиб, империализмга ва бизда бор энг муқаддас нарса – байроқларимизни эгалламоқчи бўлганларга қарши курашишга тайёрман", деб ёзган Марадона.\n"Ўнгларга аралашиб қолган венесуэлаликлар эмас, ҳақиқий венесуэлаликлар яшасин. Чавесга шон-шарафлар! Мадурога шон-шарафлар! Инқилобга шон-шарафлар!", деб ўз мурожаатини якунлаган футболчи.\nФИФА томондан 20-асрнинг энг яхши футболчиларидан бири деб топилган Марадона Венесуэланинг амалдаги ҳукумати ва шахсан Мадурони бир неча марта қўллаб-қувватлаб чиққан. У 2013 йилги сайловолди кампаниясида Чавеснинг вориси ҳисобланувчи Мадуро ташвиқотида иштирок этган. У сайловларга бир кун қолганда Мадуро билан биргаликда Чавес қабрини зиёрат қилган. Бу эса мухолифатга уларни сайлов олдидан охирги кун ташвиқот ўтказиш тақиқланиши ҳақидаги қонунни бузганликларида айблаш учун сабаб бўлган.\nВенесуэлада Мадуро ва унинг тарафдорлари ҳамда мухолифат кучлари ўртасида сиёсий қарама-қаршилик давом этмоқда.\nМарадона Николас Мадуро Венесуэлуа


1622 нафар маҳбус озод қилинди | Qalampir.uz\n1622 нафар маҳбус озод қилинди\nОлам\t28 Октябрь 2019 16:47 5648\nТожикистонда шу йилнинг 27-28 октябрь кунлари янги амнистия асосида озод қилинган 1 минг 622 маҳбус озод қилинди. Бу ҳақда Ахбор хабар бермоқда.\nУларнинг орасида ишлари сиёсий деб ҳисобланганлар ҳам бор. Озод бўлганлар орасида бугун, 28 октябрь куни озод қилинган Раштлик ёш блогер Жунайдулло Худоёров ҳам бор. У салафизмга эргашганликда айбланди.\nБир кун олдин, Истаравшандаги жоме масжидининг собиқ имоми Нўъмонхон Отаев ҳам қўйиб юборилди. У уч йиллик қамоқ жазосининг икки йилини қамоқда ўтказди.\nШунингдек, Роғун яқинидаги Каллаи Нав қишлоғидан экстремизмда айбланиб судланган бир гуруҳ ёшлар озод қилинди. Учала ҳолатда ҳам, бу маҳкумларнинг қариндошлари улар илгари чиқарилган айбловлар бўйича судланганликларини ва ишларининг сохталаштирилганини даъво қилган.\nТожикистон мухолифатидаги Социал-демократик партиясининг Рашт туманидаги бўлими раҳбари Фарҳод Худоёровнинг укаси ҳам қўйиб юборилган. “У бугун, 28 октябрь куни “Биринчи Совецкий”даги 4-колониядан озод қилинди. Aйни пайтда Жунайдулло уйга кетмоқда. Худога шукур, у Раштга боради. Қарийб икки йил давомида биродаримизни адолат ғалабаси учун курашида қўллаб-қувватлаган барчадан миннатдормиз", дейди Фарҳод Худоёров.\nТожикистонда 1622 нафар маҳбус озод этилди\n06 Июль 17:43 46028\n06 Июль 19:27 38292\n06 Июль 20:12 34724\n06 Июль 13:40 34344\n07 Июль 23:49 32419


Кимдир учун чойхона, бошқаси учун эса... - BBC News O'zbek\nКимдир учун чойхона, бошқаси учун эса...\nАфғонистоннинг Ўзбекистонга бевосита чегарадош шимолий Балх вилоятида фаолият юритувчи бир чойхона қолган ҳеч бирига ўхшамайди.\nУч йил аввал вилоят маркази Мозори Шариф шаҳрида очилган бу чойхона фақат хотин-қизлар учун мўлжалланган биринчи ва ягона чойхона бўлади. Аммо бу ҳали ҳаммаси эмас.\nВидеони BBCUZBEK YouTube каналида томоша қилишингиз мумкин\nБу маскан чойхона бўлиш баробарида хотин-қизлар учун маслаҳат, касб-ҳунар ва руҳий мадад маркази вазифасини ҳам ўтайди.\nИстанг бу ерда бир пиёла чой ичинг, истанг, ошпазлик ёки оила сирларини ўрганинг.\nАгар, бангиворлик балосидан қутулмоқчи бўлсангиз, хоҳланг шу ердан маслаҳат олинг.\nЯъни, шаҳарда бўлган мухбиримиз Ҳаёт Шайбоннинг хабар беришича, бу чойхона ўз эшикларини оддий чойхўрлари қолиб, маиший зўравонлик жабрдийдаларию банги аёллар қадар - ёшу-кекса барча хотин-қизларга очган.\nУнинг асосчиси эса, ўзи ҳам Мозори Шарифлик бўлган фаол аёл Фрузон Убайдийдир.\nМухбиримизга кўра, фаол аёл бу чойхонани ўз ташаббуси билан, устига устак, ўз пулига очган.\nУндаги чойдан тортиб, турли хил пишириқлар ва ширинликларгача - сизга Фрузон Убайдийнинг ўз ҳисобидан тортилади.\nКўрсатилаётган турли кўринишдаги хизматлар учун ҳам ҳақ олинмайди.\nБутунбошли бир ҳовлини эгаллаган бу чойхона 100 кишига мўлжалланган.\nАфғон аёллари: 'Толибларнинг юзларига шартта-шартта гапирдик'\nАфғон аёллари тенгҳуқуқлик учун "муштлашмоқдалар"\nМижозлари эса, биргина Мозори Шарифлик хотин-қизлар билан чекланмайди.\nҲафтанинг ҳар пайшанба куни бу ерга шаҳарлик онахонлару опахонлардан ташқари, қуролли низолар ва турли табиий офатлардан қочиб, Мозори Шарифдан бошпана топган дарбадар аёллар ҳам йиғилишади.\nМухбиримизга кўра, уларнинг орасида Бағлон қолиб, олису тоғли Бадахшондан қадар қочиб келганлари бор.\n-Бу ерда кимдир ўз кечмишидан ҳикоя қилса, яна бири ўз турмуш тажрибаси билан ўртоқлашади, бошларидан кечган яхши-ёмон кунларини эслаб, дардлашишади, айниқса, кекса онахонлар учун бу ер кўнгилларини ёзиб олишнинг яхши бир имконияти, - дейди мухбиримиз.\nҲаёт Шайбонга кўра, афғон жамияти қанчалик анъанадор бўлмасин, оналари бўладими, аёллари ёки опа-сингиллари, шаҳарлик эркаклар ҳам уларнинг бу чойхонага чиқишларига тушуниш билан ёндашишади, анчайин мамнуният билан қарашади.\nАён бўлишича, бу - маҳаллий хотин-қизларнинг илк бор жамоат жойларида бунчалик тўпланишлари эканига қарамай, толиблар бўладими ва ёки бошқа, чойхона асосчисидан тортиб, мижозларигача, жангарилар томонидан шу пайтга қадар бирор бир кўринишдаги таҳдидга рўбарў бўлишмаган.


17:00 / 12 январь 987 pdf Ўқиш режими + -\nҒийбат пайти бўлиб қолса, ўзининг айбларини ўйласин ва уларни тузатишга киришсин. Ўзининг айблари бўла туриб, бошқаларни айблашдан уялсин. Агар ўзини айблардан холи билса, ўшанга шукр қилиш ила машғул бўлсин.\nУламоларимизнинг таъкидлашларича, ушбу ҳадиси шарифда номи зикр қилинмасдан, у ҳақда сўз кетаётган одамнинг исми Махрама ибн Навфал бўлган. Мазкур шахс мунофиқ ва фосиқ одамлардан бўлган. Шунинг учун ҳам Пайғамбар соллаллоҳу алайҳи васаллам у ҳақда ўзига эшиттирмасдан, мазаммат сўзини айтганлар. Ул зот бу билан унинг ёмонлигини бошқаларга билди-риб, уларнинг ундан эҳтиёт бўлишлари чорасини кўрганлар.\n14:00 / 12 январь 2223\n18:40 / 12 январь 1298\n563 19:00 / 27 июнь\n1280 11:00 / 23.11.2018\n1. Қарздор қарзни адо қилишдан қочиб, турли ҳийланайранглар қилмайди..Бирбирларингизнинг молларингизни ботил йўл билан еманг. Билиб туриб, одамларнинг молларидан давоми...\n1068 14:04 / 14.10.2018\nИбн Амр ибн Ос розияллоҳу анҳудан ривоят қилинади.Набий соллаллоҳу алайҳи васаллам.Аллоҳ халойиқнинг тақдирини осмонлару ерни халқ қилишидан эллик минг йил давоми...\n2389 12:50 / 21 январь


БМТ Бош котиби 2021 йил “ҳалокатли” бўлишини таъкидлади | Interpress.uz\nБош саҳифаЯнгиликларЖаҳонБМТ Бош котиби 2021 йил "ҳалокатли" бўлишини таъкидлади\nБМТ Бош котиби 2021 йил “ҳалокатли” бўлишини таъкидлади\n09:22 | 12-12-2020\nCOVID-19 пандемиясининг оқибати сифатида инсоният охирги 80 йил мобайнидаги энг чуқур иқтисодий инқироз билан юзма-юз бўлиши мумкин. БМТ Бош котиби Антониу Гутерриш дунё давлатларини шу ҳақда огоҳлантирди.\n“Пандемия туфайли ижтимоий ва иқтисодий катта зарар кўрилди ва ўсишда давом этмоқда. Етказилган зарарни бартараф этадиган биронта вакцина мавжуд эмас. Биз охирги 80 йил давомидаги кучли глобал рецессия қаршисида турибмиз, – деди жумладан БМТ Бош котиби.\nУнинг айтишича, ўта қашшоқлик даражаси ўсиши кузатиляпти, айрим ҳудудлар аҳолиси ўртасида очарчилик қайд этилмоқда. Бу муаммоларнинг пайдо бўлишига тенгсизлик ва ҳақсизлик асосида қурилган жамиятлар ҳам сабаб бўлди. Пандемия дунёнинг умумий душмани сифатида ўзини намоён қилди. Афсуски, буни кўплаб давлатлар вақтида тушуниб етмади ва глобал хатарга қарши биргаликда чоралар кўришга киришмади.\nАнтониу Гутерриш пандемия оқибатларининг таҳлили келгуси 2021 йил “ҳалокатли” бўлишини кўрсатмоқда, деди.


S&P рейтинг агентлиги Саудия Арабистони рейтингини пасайтирди\n08:54 / 31.10.2015\nStandard & Poor's рейтинг агентлиги Саудия Арабистони рейтингини пасайтирди, бунга сабаблардан бири нефть нархининг пасайиши бўлди. Бу ҳақда халқаро агентлик материалларига иқтибос келтирган ҳолда Bloomberg ахборот агентлиги маълум қилди.\nСаудия Арабистонининг хорижий ва миллий валюталардаги узоқ муддатли кредит рейтинги “АА-“ (юқори сифатли тўлов қобилияти) даражасидан “А+” (ўртадан юқори сифатли тўлов қобилияти) даражасига туширилди. Агентликнинг таъкидлашича, прогноз ҳам “салбий” бўлиб қолмоқда.\nS&P бундай ўзгаришларни мутахассисларнинг 2015 йилда Саудия Арабистони бюджет дефицитини 16 фоизга баҳолашгани билан асослади. Таққослаш учун, 2014 йилда дефицит 1,5 фоизни ташкил қилган. Бундай дефицит ўсишига нефть нархининг кескин тушиши сабаб бўлмоқда.


The Economist журнали сотувга қўйилди\n11:37 / 11.08.2015 1953\nThe Financial Times нашрининг хабар беришича, Британиянинг Pearson ноширлик уйи The Economist Groupнинг ўзига тегишли улушини 400 миллион фунт стерлинг (тахминан 620 миллион доллар) эвазига сотувга қўйди.\nЯқин кунларда Pearsonнинг The Economist Groupдаги улушини сотиш бўйича расман эълон қилиниши кутилмоқда. Ҳозирча мазкур хабарга Pearson бошқарувчиларидан ҳеч ким изоҳ бергани йўқ. Бироқ, маълумотларга қараганда, бунга қадар Pearson журнални сотиш бўйича Американинг Hearst медиакорпорацияси билан музокаралар олиб борган, бироқ келишув номаълум сабабларга кўра амалга ошмаган.\nКомпания The Economist ва The Financial Times нашрларини сотиш қарорини таълимий адабиётларни чоп этишга тўлиқ эътибор қаратиш ва медиаактивлардан халос бўлиш истагида эканлиги билан изоҳлади. The Economist сотилганидан сўнг Pearson таълимий адабиётлар чоп этилиши билан боғлиқ бўлмаган фақатгина битта медиаактив – китоб нашр қилувчи “Penguin Random House” нашриёт уйининг 47 фоизлик акцияларига эгалик қилади.\nPearson ноширлик уйи 1957 йилдан буён The Economist ҳафталик журналини чоп этувчи The Economist Groupнинг 50 фоиз акцияларига эгалик қилиб келар эди. Июль ойида Pearson ўзига тегишли бўлган The Financial Times нашрини ҳам Япониянинг Nikkei медиакорпорациясига 844 миллион фунт стерлинг (тахминан 1,3 миллиард доллар)га сотиб юборган эди.\nPearson`нинг харид улуши, The Financial Times маълумотига кўра, Ротшильдлар оиласи ҳамда италиялик Аньеллилар оиласи назорат қилувчи Exor инвестицион компаниясига тегишли. Айни пайтда, The Economistнинг харид улушига эгалик қилувчи Аньеллилар оиласи эса La Stampa, Corriere della Sera, La Gazzetta dello Sport, El Mundo сингари газета ва журналларни тасарруф этади.


«Норма Маслаҳатчи» газетасининг 2022 йил 12 апрель 15-сони - Gazeta.Norma.uz\n«Норма Маслаҳатчи», №15, 2022й. 12 апрель\nПрезидентнинг 4.04.2022 йилдаги ПҚ-190-сон қарори билан автомобиль йўлларида инсон хавфсизлигини ишончли таъминлаш ва ўлим ҳолатларини кескин камайтириш чора-тадбирлари белгиланди.\nIT-тармоғи 1 апрелдан қандай имтиёзларга эга бўлди\n1 апрелдан бошлаб IT Park резидентлари қўшимча имтиёз ва преференцияларга эга бўлди. Идора ахборот хизмати вакилининг сўзларига кўра, «норматив-ҳуқуқий ҳужжат имзолаш босқичида, бироқ имтиёзлар амал қилмоқда». Сўз нима ҳақида бормоқда?\nВазирлар Маҳкамасининг 2.04.2022 йилдаги 148-сон қарори билан маиший техника маҳсулотларини мажбурий рақамли маркировкалаш тизими жорий этилмоқда.\nВазирлар Маҳкамасининг 2.04.2022 йилдаги 150-сон қарори билан солиқ тўловчиларни ҳисобга қўйиш соҳасидаги айрим давлат хизматларини кўрсатиш бўйича маъмурий регламентлар тасдиқланди (ҳужжат матни «СБХ» ушбу сонининг ҳужжатлар пакетида берилмоқда).\n«Дори воситалари ва тиббий буюмларни мажбурий рақамли маркировкалаш тизимини жорий этиш тўғрисида»\nКасаллик нафақасининг миқдори иш стажига боғлиқми\nВақтинча меҳнатга лаёқатсизлик нафақаларини иш ҳақидан қуйидаги миқдорларда тўланг: • умумий иш стажи 8 йил ва ундан ортиқ бўлган ходимларга ҳамда 21 ёшга етмаган чин (сағир) етимларга – иш ҳақининг 80 фоизи миқдорида; • умумий иш стажи 8 йилгача бўлган ходимларга – иш ҳақининг 60 фоизи\nИшдан бўшаш санаси байрам кунига тўғри келса\nХодим ишдан бўшатишнинг аниқ санасини кўрсатмасдан, 2022 йил 7 март куни ўз хоҳишига кўра меҳнат шартномасини бекор қилиш тўғрисида ариза ёзди. Меҳнат кодексининг 99-моддасига биноан уни 2 ҳафтадан кейин – 2022 йил 21 мартда ишдан бўшатиш керак. Аммо бу байрам куни бўлиб, ундан кейин қўшимча дам олиш кунлари келади. Бизда стандарт иш жадвали бўлиб, ўша кунлари офис ишламайди. Ходимни 18 мартда, узлуксиз дам олиш кунлари арафасида ишдан бўшатиш мумкинми?\nЎриндошнинг иш вақтини ҳисобга олиш\nХодим асосий ишидан ташқари ўриндошлик асосида маъмур вазифасини бажаради. Унга иш вақтини ҳисобга олиш табелида ўриндошлик асосидаги иш жойида корхона бўйича белгиланган стандарт 8 соатлик иш куни ёзилади ва ушбу лавозим учун белгиланган иш ҳақи тўлиқ тўланади. Бу тўғрими?\nЭлектрон меҳнат дафтарчасига маълумоти ҳақида ахборот киритиш\nmy.mehnat.uz сайтидаги электрон меҳнат дафтарчасига маълумоти ҳақидаги ахборотни ким ва қандай киритади?\nЯММТда ишдан бўшатиш сабаблари ҳақидаги маълумотларни акс эттириш\nЭндиликда меҳнат шартномалари бекор қилинишини my.mexnat.uz да рўйхатдан ўтказишда муносабатлар тўхтатилишининг сабаблари кўрсатилиши лозим. Яъни ушбу сатр тўлдирилиши шарт. Бу маълумотлар кимга, нима учун кераклигини ва фойдаланиш учун қандай шаклда берилади?\nЭлектрон меҳнат дафтарчасида лавозимни тўлиқ кўрсатиш\nmy.mexnat.uz сайти барча бўлимларига маълумотларни, шу жумладан ходимнинг электрон меҳнат дафтарчасида лавозимнинг тўлиқ номини қандай тўғри киритиш керак?


Хитой жанубидаги конда портлаш оқибатида 7 киши ҳалок бўлди\n19:53 / 14.10.2016\nХитой жанубидаги Гуйчжоу вилоятидаги конлардан бирида юз берган портлаш оқибатида 7 киши ҳалок бўлди, деб маълум қилди 14 октябрда Хитойнинг Ишлаб чиқаришда хавфсизликни назорат қилиш бош давлат бошқармаси. Бу ҳақда РИА “Новости” ахборот агентлиги хабар бермоқда.\nБошқарма маълумотларига кўра, портлаш Цяньсинань-Буи-Мяо мухтор округидаги Чжэньфэн уездида жойлашган конда куннинг иккинчи ярмида юз берган. Портлаш юз берган вақтда ер остида 18 киши бўлган, улардан 11 нафари юзага чиқа олишган. Улардан икки нафари оғир жароҳатлар олган, бироқ уларнинг ҳаётлари хавф остида эмас.\nДастлабки маълумотларга кўра, портлашга газ буғларининг детонацияси сабаб бўлган. Маҳаллий ҳукуматга жабрланганларга зарур ёрдамни кўрсатиш буюрилди, воқеа тергов қилинмоқда.\nХитой тоғ-кон саноати дунёдаги энг хавфлиларидан бири ҳисобланади, унда ҳар йили минглаб кончилар ҳалок бўлади. Шу туфайли Хитой ҳукумати охирги йиллар хавфсизликни кучайтириш бўйича фаол иш олиб бормоқда.\nХитойда 2016 йилнинг дастлабки 6 ойи ичида кўмир конларида 107 та фалокат юз берди, уларда 205 кончи ҳалок бўлди.


Россия мухолифати етакчиси Алексей Навалний парвоз олдидан Москвага йўл олган «Победа» авиакомпанияси самолётидаги ўриндиғи томон юрмоқда, 17 январ, Берлин. [Кирилл КУДРЯВЦЕВ / AFP]\nМОСКВА – Россия президенти Владимир Путин мухолифат етакчиси Алексей Навалнийни Россияга қайтиши билан ҳибсга олишнинг мамлакат ичи ва хориждаги сиёсий таъсирларини нотўғри баҳолаган бўлиши мумкин.\nАвгуст ойида Сибирнинг Томск шаҳрида асабни фалажловчи «Новичок» моддаси билан заҳарланганидан бери илк марта Германиядан Россияга қайтиб келганидан бир соат ўтмай, 44 ёшли Навалний Москвадаги Шереметьево аэропортидаги чегара назорати постида қўлга олинган.\n«Адолат устидан кулиш»\nДунё бўйлаб Навалнийни озод қилиш чақириқлари кучайиб борар экан, у ҳибсга олиниши билан Москва чеккасидаги Химки шаҳрида жойлашган полиция идорасида ташкил этилган суд залига олиб келинган.\nПолиция 18 январ куни Санкт-Петербургда Россия мухолифати етакчиси Алексей Навалний тарафдорларидан бирини ҳибсга олмоқда. Плакатда «Навалнийга озодлик» деб ёзилган. Навалний русларни «қаршилик кўрсатишга» чақирди, унинг тарафдорлари эса 23 январ куни оммавий норозилик намойишлари ўтказишни режалаштирмоқда. [Ольга МАЛЬЦЕВА / AFP]\nМухолифат лидери Алексей Навалний 18 январ куни 30 кунлик қамоқ жазосига оид суд ҳукмидан сўнг, Москва яқинидаги Химки шаҳри полиция бўлимидан олиб чиқилмоқда. Германиядан Москвага келган Навалний Россияда ҳибсга олинганидан кейин суд мажлисида ҳукуматга қарши оммавий норозилик намойишларини ўтказишга чақирган. [Александр НЕМЕНОВ / AFP]\nДушанба (18 январ) куни унинг жамоаси томонидан эълон қилинган видеолавҳада ҳар нарсадан шубҳаланувчи Навалний суд мажлисининг полиция идорасида ўтаётгани ва нима учун охирги дақиқаларгача бу ҳақда ҳеч ким хабардор қилинмагани тушунарсиз эканлигини айтган.\n«Мен адолатнинг мазах қилинганини жуда кўп кўрганман, аммо бункер ичидаги чол [Путин] шу даражада қўрққанидан, улар Россия жиноят кодексини очиқчасига йиртиб отиб юборишди», деди Навалний.\n«Бу ўтакетган қонунсизлик.»\nМуваққат суд маҳкамаси прокурорларнинг Навалнийни 15 февралгача ҳибсда ушлаб туриш сўровини қондирган, ҳибс муддатини узайтиришга оид суд мажлиси эса 2 феврал куни бўлиб ўтади.\nСуд ҳукми эълон қилинганидан кўп ўтмай, Навалний жамоаси томонидан эълон қилинган видеода ўз тарафдорларини норозилик билдиришга чақирган.\n«Жим турманг. Қаршилик кўрсатинг. Кўчаларга чиқинг – мен учун эмас, ўзингиз ва келажагингиз учун», дейди Навалний.\nКелаётган шанба (23 январ) куни бутун мамлакат бўйлаб норозилик намойишлари уюштиришга тайёргарлик кўрилмоқда, деди Навалнийнинг минтақавий тармоғи раҳбари Леонид Волков.\nКремл Навалнийнинг «ноқонуний» норозилик намойишларини ўтказишга чақириқларидан «хавотирда», деди Путиннинг матбуот котиби Дмитрий Песков сешанба (19 январ) куни журналистларга.\nНавалний тарафдорлари унинг чақириғига тўлиқ ижобат қиладиган кўринади.\nКремлнинг асосий танқидчиси бир неча бор, сўнгги марта 2019 йилнинг ёзида Путинга қарши кўча юришларини ташкиллаштирган ва ўтган йил сентябр ойида қуйи палата – Давлат думасига сайловлар пайтида ҳокимият учун навбатдаги курашга ҳозирлик кўрганди.\nҲозирданоқ, ҳаво ҳарорати 20 даража совуқ атрофида бўлишига қарамай, Навалнийни ҳибсга олган полиция идораси олдида «Озодлик!», «Уни қўйиб юборинглар» деган ҳайқириқлар билан унинг ўнлаб тарафдорлари тўпланган.\nРоссиядаги сиёсий таъқибларни кузатиб борувчи «ОВД-Инфо» нашрига кўра, Санкт-Петербургда ҳам намойишчилар тўпланган бўлиб, у ерда камида 46 киши ҳибсга олинган.\n«Бу шармандалик. Ўйлаганингизни айта олмайсиз», деди воқеа жойидаги намойишчилардан бири, 50 яшар Наталья Семёнова AFPга.\n17 январ куни Навалнийнинг ҳибсга олиниши кенг омма танқидига сабаб бўлди ва Путиннинг хавотирларини фош этди.\n«Алексей Навалний президент Владимир Путиндан ҳам машҳурроқ сиёсий фигурага айланди», дейди инсон ҳуқуқлари ва қонун устуворлиги бўйича Қозоғистон халқаро бюроси таҳлилчиси, олмаоталик журналист Сергей Дуванов.\n«Навалний довюрак сиёсатчи ва лидер, у охир-оқибат Россия ҳукумати билан сиёсий қарама-қаршиликда ғалаба қозониш имкониятига эга», деди у.\n«Ҳозир Россияда Путиннинг кетишини истайдиган одамлар сони кескин кўпайиб бормоқда ва улар Навалний атрофида бирлашадилар», деб башорат қилди у.\nНавалнийнинг қамоққа олиниши «унинг сиёсий вазнини оширади, холос», деди у.\n«Бутун дунё Россия ҳукуматининг мухолифат етакчиси Навалнийни жазолаш тизимидан шок ҳолатига тушди», дейди Халқаро инсон ҳуқуқлари федерацияси вице-президенти, бишкеклик Толекан Исмоилова.\n«Биз Внуково аэропортида Москванинг Навалний тарафдорлари, оддий йўловчилар ва тинч аҳолига қарши репрессив ҳаракатларига гувоҳ бўлдик», деди у.\nНавалнийнинг самолёти дастлаб 17 январ куни уни кутиб олиш учун минглаб тарафдорлари йиғилган Внуковога қўниши керак эди.\nРоссия ҳукумати қўшимча махсус кучларни жалб қилиб, аэропорт ичига темир тўсиқлар ўрнатди ва қатор фаолларни ҳибсга олди.\nРасмийлар Навалнийнинг самолётини Шереметьевога йўналтириб, тарафдорларини уни қарши олиш имкониятидан маҳрум қилишди.\n«Бу фақат Россия фуқаролари учун фожиа бўлибгина қолмай, балки Шанхай Ҳамкорлик Ташкилоти (ШҲТ) ва Коллектив Хавфсизлик Шартномаси Ташкилоти (КХШТ) доирасидаги барча мамлакатлар учун сигналдир», деди у.\n«Коронавирус пандемияси вақтида Россия ҳукумати ўзининг тажовузкор қиёфасини, ўзгача фикрловчиларга нисбатан тоқатсизлиги ҳамда фикр ва уни эркин ифода этиш ҳуқуқига эга ҳар кимни қўрқитишга уринишини кўрсатди», деди Исмоилова.\n«Биз мухолифат етакчисининг озод этилишини талаб қиламиз», деди у ва халқаро кузатувчиларни «унинг заҳарланишига оид терговга кўмаклашишга ҳамда Навалнийнинг ҳаёти ва хавфсизлигига тажовуз қилган амалдорларнинг жазосиз қолаётганига қарши курашишга» чақирди.\n«У кимга ҳам керак?»\nИқтисодий инқироз ва оммавий норозиликнинг кучайиши фонида Путиннинг машҳурлиги пасайиб борар экан, Россия президенти ўзи ва иттифоқчиларини ҳимоя қилиш учун тобора умидсиз чораларга қўл урмоқда.\nПутин «умрбод президент» бўлиш ҳуқуқини қўлга киритди, янги қонун эса Путин ва унинг оила аъзоларига ҳаётлари давомида содир этилган ҳар қандай жиноят учун жавобгарликдан озод қилувчи дахлсизлик тақдим этиб, уларни тинтувлар, ҳибс ва сўроқдан озод қилди.\n«Бундай қонунни қабул қилиш ўзини жиноятчи деб тан олишга тенг», деган эди «ASIA-Plus» ва «Deutsche Welle» нашрларида ишлаган, ҳозирда Европада яшаётган тожикистонлик журналист Хайрулло Мирсаидов декабр ойида.\nБу қонун Навалнийнинг заҳарланиши билан боғлиқ ҳодиса нуқтаи назаридан кўриб чиқилиши керак.\nНавалний Путинни бу ҳужумга буюртма берганликда, дунё лидерлари эса Россия расмийларини унинг заҳарланишига «алоқадор ва жавобгар эканликда» айблади.\nСентябр ойида Бирлашган Миллатлар Ташкилотининг инсон ҳуқуқлари бўйича олий комиссари Мишель Бачелет Москвани ушбу ҳужум бўйича «пухта, ошкора, мустақил ва холис тергов» ўтказишга ёки бу борада ҳамкорлик қилишга чақирган эди.\n«Унинг заҳарланганлигини шунчаки инкор этиш кифоя қилмайди», деди у. Зеро, Россия полицияси жиноий иш очишдан бош тортган.\nПутин Навалнийнинг исмини камдан-кам тилга олар, бир сафар уни «аҳамиятсиз блогер» деб атаган эди.\n«У кимга ҳам керак?» деган эди Путин 17 декабр куни йил якунлари бўйича ўтказилган матбуот анжуманида. «Агар кимдир уни заҳарламоқчи бўлганида, ишни охирига етказган бўларди.»\nОАВ билан ҳамкорликда ўтказилган суриштирув натижасида 14 декабр куни Россия Федерал хавфсизлик хизматининг (ФСБ) кимёвий қуроллар бўйича мутахассислари гуруҳи Алексей Навалнийни бир неча йиллар давомида, жумладан у заҳарланган куни ҳам таъқиб қилгани маълум бўлди.\nНавалний 2018 йилда Англиянинг Солсбери шаҳрида россиялик собиқ икки тарафлама жосус Сергей Скрипал ва унинг қизини ўлдиришга уриниш чоғида ишлатилган кимёвий модда билан заҳарлангани айтилади.\n[Бу мақолани тайёрлашга Олмаотадан Канат Алтинбаев кўмаклашган.]\nАлексей Навальний ҳурматга лойиқ. Путинни каламушдек бурчакка сиқиб қўйди.\nНавалний Россиянинг кейинги президенти бўлади.\nАмерикослар сизларни ичак-чавоқларингиз билан сотиб олишган, шунга сиз минтақамизни беқарорлаштиришга ҳаракат қиляпсиз. Одамзод минг йиллар давомида ҳеч нарсани ўрганмаслиги ва очкўзлик ҳар доим ғолиб келиши ҳайратланарли.\nНавальний Россиянинг кейинги президенти бўлади.\nКремль фохишалари Навальнийни ўлдиришни ҳам, бечора блогерни суд қилишни ҳам эплай олмади. Яна ўзларини мачо қилиб кўрсатади. УЯТ\nҚаерда? Россия халқи кўчаларга чиққанмиш, қандай сафсата бу, жин урсин? Бу ахлатни ким ёзади, каллаларинг ишлайдими? Россиянинг (жиноий жавобгарликка тортиладиган) қонунини бузган мараз учиб келди. ПУТИН ким бўлибди-ю, Оралний ким? [Навальний Оралний сўз ўйини қилинган]


Пахтанинг қўлда терилган бир килограмми учун 650 сўмдан 1000 сўмгача тўланади | NORMA.UZ\nВазирлар Маҳкамасининг 30.08.2018 йилдаги 703-сон қарори билан пахта хом ашёсини қўлда ва машинада териш қиймати, шунингдек пахта териш ишларини ташкил этиш чора-тадбирлари тасдиқланди.\nПахтанинг ҳар бир килограмми учун теримчиларнинг меҳнатига 3 босқичда, контрактация шартномаси бўйича бажарилган мажбуриятлар ҳажмига қараб ҳақ тўланади:\n60%гача – 650 сўм;\n60%дан 80%гача – 850 сўм;\n80%дан ортиқ – 1000 сўм.\nЭслатиб ўтамиз, ўтган йилги ҳосил учун тариф ставкалари – 450, 500 ва 700 сўм эди.\nТеримчиларга, илгаригидек, ҳар 5 кунда, зарурат туғилганда эса – ҳар куни ҳақ тўланади.\nЎтган йилда бўлганидек, айрим вилоятлардаги пахта теримчиларига кунлик устама белгиланди. Жорий йилда Жиззах, Сирдарё, Тошкент вилоятларида, Қашқадарё вилоятининг Косон, Муборак, Нишон, Касби туманларида, шунингдек Сурхондарё вилоятининг Қизириқ ва Музработ туманларида 300 сўм/кг миқдорида устама оладилар. Ҳужжатга иловада келтирилган рўйхатдаги бошқа вилоятларда қўлда терилган ҳар бир килограмм пахта учун 100 сўм миқдорида устама белгиланади.\nПахта хом ашёсининг машинада терилган 1 тоннаси учун 400 000 сўмдан (2017 йилда – 260 000 сўм/тн) хизмат ҳақи тўланади.\nКонтрактация шартномасида белгиланган миқдордан ортиқча топширилган пахта хом ашёси харид нархларига 15% миқдорида устама тўланади.\nБу – муҳим! Шу йилги ҳосилдан бошлаб жисмоний шахслар пахта йиғим-терими учун оладиган даромадларига бюджетдан ташқари Пенсия жамғармасига суғурта бадаллари (8%) ҳисобланмайди.


25 ноябрь, 2020, 12:21\nТеглар:Виталий Денисов | Вагиз Галиулин\nЧемпионатда кураш қизғин кечмоқда\nРоссия Миллий футбол лигасида 24-тур ўйинлари ўтказилади.\nВагиз Галиулин сардорлигидаги “Нефтехимик” ўз майдонида мусобақа пешқадами “Нижний Новгород” жамоасини қабул қилади. Бу ўйин турнинг марказий учрашуви сифатида эътироф этилмоқда.\n“Нефтехимик” нижний новгородликлар учун ўта ноқулай рақиб ҳисобланади. Галиулин жамоаси икки йилдан бери “Нижний Новгород”ни сафар учрашувида мағлубиятга учратиб келмоқда. Бу давр мобайнида “Нижний Новгород” ўз майдонида фақатгина “Чайка”дан бир мартагина енгилган эди.\nБугун бўладиган беллашув ҳам кескин ва муросасиз ўтиши кутиляпти. Бунгача чемпионатда кетма-кет тўртта учрашувда мағлубиятга учраган “Нефтехимик” мусобақа етакчисини мағлуб этиб, мухлислари олдида ўзини оқлаб қолиши керак. Нижнекаменсклик футболчилар “Велес”, “СКА-Хабаровск”, “Оренбург” ва “Енисей”га имкониятни бой берганидан кейин пешқадамлар сафини тарк этиб, мусобақа жадвалида еттинчи ўринга тушиб қолди.\nЖорий мавсумда “Нефтехимик” етакчисига айланган Вагиз Галиулик жами 20 та учрашувда майдонга тушиб, рақиблар дарвозасини уч маротаба аниқ нишонга олди. Асосан захирадан ўйинга қўшилаётган ёш ярим ҳимоячи Бобир Давлатов эса ўнта учрашувда тўп тепди.\nВагиз Галиулин ва Бобир Давлатов жамоасининг “Нижний Новгород”га қарши учрашуви Тошкент вақти билан 16:00 да бошланади. Бу жамоаларнинг биринчи даврадаги ўйинида “Нефтехимик” ҳимоячи Лев Потаповнинг ягона голи эвазига сафардан уч очко билан қайтган.\nМиллий футбол лигасида тўп сураётган футболчилар орасида энг кўп совринга эга бўлган Виталий Денисовнинг “Томь” жамоаси Сибирь дербисида “Иртиш” билан куч синашади. Ҳар икки жамоа аутсайдерлар қаторидан жой олган ва лигада қолиш учун жон жаҳди билан курашмоқда.\nВиталий Денисов ўтган турда Москвада “Спартак-2” жамоасига қарши ўтказилган учрашувда ўйин қаҳрамонига айланган эди. Унинг аутдан отган тўпини ушлаб қолишга уринган рақиб дарвозабони, тўп билан бирга дарвоза ичига йиқилган ва бу автогол сифатида қайд этилганди.\nАнтиқа гол киритилишига сабабчи бўлган Виталий Денисов эса, биринчи бўлим ўрталарида ноқулай йиқилиши оқибатида жароҳат олди. Маълумотларга қараганда, футболчимиз бугунги учрашувда жамоасига ёрдам бера олмайди.\n- “Спартак-2” қарши ўйин “Томь” учун муваффақиятли билан бўлган эди. Энди жароҳат олган Виталий Денисов, Денис Талалай ва Илья Зуев жамоасига ердам бера олмайди. Денисов – катта йўқотиш, - деб ёзмоқда news.sportbox.ru сайтди.\nВиталий Денисов ёзги трансферлар мавсумининг охирида “Томь” билан мавсум охирига қадар давом этадиган битим тузган эди. Ўзбекистонлик тажрибали ҳимоячи шу кунга қадар томскликлар таркибида саккизта учрашувда майдонга тушди.\n“Томь” айни пайтда 17 очко билан охиридан битта олдин – 21-поғонани эгаллаб турибди. Бугунги рақиб – 18 очко жамғарган “Иртиш” 19-ўриндан бормоқда. Демак, ҳақиқий аутсайдерлар баҳси Тошкент вақти билан 18:00 бошланади. Бу жамоаларнинг биринчи учрашувида 1:1 ҳисобида дуранг натижа қайд этилган эди.\n“Барселона” Маскеранони футболга қайтармоқчи\n“Арсенал”га янги футболчи келади\nПСЖ ўйинга тайёр бўлмаган Неймарни майдонга туширмоқчи\nТЕЗКОР ХАБАР Легионерларимиз дербиси. Галиулин Денисовнинг ишини қийинлаштириб қўйди\nТЕЗКОР ХАБАР Беш дақиқа ўйнаган легионеримиз голли пас узатди\nЛегионерларимизнинг уриниши зое кетди


Тор жойдаги томоша: тузишми ё бузишми?\n12.11.2018 16:18 0 156\nФарғона шаҳрининг Қўқон кўчасида жойлашган 89-«дом»да истиқомат қилувчи аҳолининг ҳасратидан чанг чиқади. Шаҳар ҳокими (Ш.Эркабоев – эндиликда собиқ) шу кўчада жойлашган 89 ва 87-сонли кўп қаватли турар жой бинолари оралиғидаги ер майдонини мактабгача таълим муасасаси қуриш учун бир тадбиркорга хатлаб берибди. Ажаб, шу атрофда бир ёки иккита эмас, нақд тўртта болалар боғачаси бор, улар орасидаги масофа икки юз эллик метр ё чиқади ё чиқмайди. Аҳоли боласини боғчага жойлаштиришда шу чоққача муаммога дуч келмаган, аксинча, тўртта боғчанинг қай бирига кирманг, бўш жой топилади. Шунга қарамай, мактабгача таълим муассасасига эҳтиёж йўқ жойда «боғча» қуришга бел боғлаган тадбиркоргаям, унга ер майдони ажратиб берган ҳокимгаям ҳайрон қолмай илож йўқ. Рост-да, тадбиркор сарфлаган бир сўми камида икки сўм бўлиб қайтмаса, бирор лойиҳага пул тикмайди. Шаҳар шароитида ҳатто товуқхона учун бир парча ер олмоқ амримаҳол, шунга қарамай, мактабгача таълим муассасасига ер майдони дарров топилгани-чи?\nХўп, майли, шаҳарнинг шу нуқтасида мактабгача таълим муассасасига эҳтиёж бор, дейлик ҳам. Унга ажратилган 87 ва 89-сонли «дом»лар оралиғидаги ер майдони шу уйларда истиқомат қиладиган аҳоли фарзандлари учун қурилган «болалар майдончаси» эди. Биласиз, бунақа майдончалар қўп қаватли уйларнинг шундоқ «бурнининг таги»да жойлашади. Уй йўлагидан чиқиб, етти қадам ташланг – «болалар майдончаси»! Энди шу майдончада мактабгача таълим муассасаси қад ростлашини тасаввур қиляпсизми? Иккинчидан, ушбу майдончани «Водий обод диёр» ХУЖМШ бор-йўғи бир йил аввал, яна денг, банкдан 10 миллион сўм кредит олиб қурганди. Майдончада болалар тўйиб ўйнашга улгургани йўқ, бу ёқда кредит ҳам осилиб турибди. Аммо ҳоким қарори қўлга теккани ҳамоно тадбиркор майдончани бузиб (!), атрофини ўрашга тушган?!\nМеҳнат ҳавога учгани, камига банкдан олинган кредит тўлови масаласи очиқ қолганига нима дейсиз?!\nНа аҳоли розилиги олинмай, на шаҳарсозлик меъёриларига тўғри келиш-келмаслиги тузукроқ чамаланмаган бу лойиҳа айни пайтда «тор жойдаги томоша» бўлмоқда, холос.\nАҳоли жим қараб тургани йўқ, албатта: Бош прокуратурага арз қилинди. Унга жавоб йўллаган Фарғона шаҳар прокуратураси муаммони жойига чиқиб ўрганмаган кўринади. Негаки, ҳоким қарорида ер майдони Х.Жабборов номига ажратилган, прокуратура эса «ер майдони Х. Бойқўзевга ажратилгани» таъкидланади. Қарор рақами ҳокимиятда 802-сон билан қайд қилинган бўлса, прокуратурада жавобида «806-сон» дейилади. Ваҳоланки, ажратилган ер майдони битта: 87, 89-сонли кўп қаватли уйлар оралиғидаги болалар майдончаси... Шунга қарамай «...ҳокимнинг қарори назорат тартибида ўрганилганда уни бекор қилишга асослар» аниқланмабди. Бўлса бордир, негаки, қоғозда ҳаммаси рисоладагидек бўлади. Бироқ муаммога ҳужжат билан реал ҳолат таққос этилганда узил-кесил ечим топилмайдими?!\nГапимиз оҳангидан қийиқ топиб («Мактабгача таълим масаласи давлат сиёсати даражасига чиққан, нима, сиз бунга қаршимисиз?»), ёқадан олишга шошмай туринг, оғайни! Ҳар ҳолда, бугунги сиёсат, бугуннинг энг бирламчи талаби — одамларни рози қилиш, вассалом! Фуқаролар норозилигига сабаб бўлувчи лойиҳанинг якуни қачон хайрли бўлган?!\nФарғона боғча қурилиш


Рашид Холиқов: “Руслан Шариповга 15 дақиқа ўзимни танитишга ҳаракат қилдим” » Ўзбекистон янгиликлари – Zamin.uz\n25-06-2016 | 11:56\nZAMIN.UZ / Маданият / 25 Июн 2016 года1 414\nЎзбекистонда хизмат кўрсатган артист Рашид Холиқовнинг ҳамкасби Руслан Шарипов ҳақида Instagram`га ёзиб қолдирган фикрлари анча баҳс-мунозараларга сабаб бўлди, деб ёзади “Даракчи” нашри.Рашид Холиқов “Сўғдиёна” газетасига берган интервьюсида мазкур фикрларига ойдинлик киритди.“Ўтган йили Руслан билан кўчада учрашиб қолдик. Анча суҳбатлашдик, телефон рақамини олдим. Орадан вақт ўтиб, қўнғироқ қилдим. ‘Рашидман’ десам, ‘Қайси Рашид?’ дейди. ‘Рашид Холиқов’ десам, ‘Ким у?’ дейди. Хуллас, 15 дақиқа ўзимни танитолмадим.балки, чарчагандир, ё муолажа олаётгандир, бунисини билмадим, лекин гаплашолмадик. Мени кўпчилик тушунса керак, деб ўйлайман. 1999 йиллар айни ижодимиз изга утшиб, қўшиқларимиз оммалашаётган пайтда Руслан мени ёнига чақириб, ‘Сенга бошқа ашула ёзмайман’, деди. Сабабини сўрасам, айтмади. Фақат ‘Иззатга, ўзимга, бошқаларга ҳам ёзаман, лекин сенга йўқ’, деди”,—дейди Рашид Холиқов Руслан Шарипов ҳақида гапирар экан.\nЎқишни тавсия қиламиз Лола: “Ҳаётимда пайдо бўлган инсон мени ўзгартиряпти”\n11:53 / 25-06-2016\nРуслан Шарипов: Ҳаммасига ўзим айбдорман\n00:32 / 18-06-2016


БМТ вакиллари Ашхободда туркманистонлик тадбиркорлар билан ишсизлик муаммоларини муҳокама қилдилар\nАШХОБОД – Пайшанба (27 июнь) куни Бирлашган Миллатлар Ташкилоти (БМТ) миссияси аъзолари Ашхободда Туркманистон саноатчилар ва тадбиркорлар уюшмасига (ТСТУ) ташриф буюриб, ишсизликнинг зарарли оқибатларини муҳокама қилдилар, деб хабар берди ТСТУдаги аноним манба.\nМиссияга БМТнинг аксилтеррор фаолиятини мувофиқлаштириш бўлими раҳбари Кристофер О. Доннелл раҳбарлик қилди. Ишсизлик ва иқтисодий қийинчиликлар экстремизмнинг сабаблари ҳисобланади.\nТомонларнинг тасдиқлашича, ишсизлик муаммосини ҳал этиш мамлакатдаги ижтимоий муаммоларга қарши курашга ёрдам беради.\nХорижий ОАВ маълумотларига кўра, ҳозирда мамлакатдаги меҳнатга лаёқатли аҳолининг 60 фоизи ишсиз.\nТуркманистон президенти Гурбангули Бердимуҳамедов 14 июнь куни туркман ёшларини меҳнат бозорига мослаштиришга қаратилган кўмак дастурини тасдиқлаган.


Самарқандда журналистга таҳдид юзасидан терговга қадар...\n20.03.2021 14:08 0 1424\nЖурналистик суриштирув доирасида ташкилотга борган Kun.uz мухбири таҳдидга учрагани ҳақида хабар берилганди. Мазкур ҳолат Самарқанд шаҳри бўйича ИИО ФМБ томонидан ўрганиб чиқилди. Бу ҳақда вилоят ИИБ ахборот хизмати хабар берди.\nҚайд этилишича, Kun.uz нашрининг Самарқанд вилояти бўйича мухбири 19 март куни ИИБ бошлиғи номига ариза билан мурожаат қилиб, аризасида Самарқанд шаҳар, Гагарин кўчасида жойлашган «Панорама болалар уйи» МЧЖга фуқароларнинг мурожаатлари асосида журналистик суриштирув ўтказиш учун борган вақтида, шу МЧЖда ишловчи фуқаролар уни турли сўзлар билан ҳақорат қилганлигини баён қилиб, уларга нисбатан қонуний чора кўришни сўраган.\nҲозирда ариза юзасидан, терговга қадар текширув ҳаракатлари олиб борилмоқда. Натижаси бўйича қўшимча маълумот берилади.\nСамарқанд журналист таҳдид терговга қадар текширув


Хоразм атамаси ҳақида\nИнсоният цивилизациясига ўзига хос хисса қўшган бу воҳа номи — Хоразм атамасининг келиб чиқиши борасида шу пайтгача турли талқинлар билдирилиб келинмоқда. Академик С.П.Толстов ёзганидек, «милоднинг X асрига келиб, бу сўзнинг маъносини хоразмликларнинг ўзлари ҳам унутиб юборганлар»...\nТурли авлодга мансуб тадқиқотчилар гуруҳи Хоразм атамасини изоҳлашга уриниб кўрганлар. Масалан, Клиппертва Лерх «Хоразм» номини «пасттекислик ер» деб, Бюрнуф, Захау, Гейгер «унумдор ер» дея, Юсти ва Шпигель эса, аксинча «ёмон, унумсиз ер» деб талқин қилишган. Савельев бўлса «Қуёш ўлкаси» сифатидаги талқин билан баҳсу мунозарага қўшилди.\nМаълумки, форсчада Хур, Хуршид қуёш бўлиб, славянларнинг қуёш худоси - Хорс номи ҳам шундан олингандир.\nБундан ташқари мазкур сўз турли манбаларда турлича талаффузда айтилганига ҳам эътибор қаратмоқ керак. Мисол учун, араб манбаларида Хваризм, янги эранинг VII асри бошларидаги Хоразм тангаларида Хвризм, қадимги форсчада эса Уваразмис, бобилчада Хумаризма, эламчада Маразмис, «Авесто»да Қайризао, юнончада Хораспия, лотинчада Хорасмия тарзида келтирилади.\nБеҳистун ва Персеполдаги ёзувларда эса Уваразми, қадимий Хитой манбаси бўлмиш «Хан сулоласи тарихи» асарида Юегянь (Юецзянь), «Тан сулоласи тарихи» да «Хосюнь», «Холисими Боли» тарзида қайд этиб ўтилган.\nШунингдек, Хоразм тўғрисида араб сайёҳи Муқаддасий (985 йил) ўзининг «Ахзам ут тақсим фи маърифат ул-ақолим» асарида бир ривоятни келтириб ўтади. Унда шарқ подшоси қаҳру ғазабига дучор бўлган 400 кишини кимсасиз узоқ жойга олиб бориб ташлашни буюргани айтилади. Улар шу тариқа ҳозирги Кос шаҳрига (Кос-Кот-Шаббоз, ҳозирги Қорақалпоғистондаги Беруний тумани) келтирилибди. Орадан вақт ўтиб, подшоҳ 103 фарсаҳликдаги Косга келиб қолганлар ҳолидан хабар олишни топширибди. Мулозимлар келиб қарашса, бадарға қилинганлар-ҳаммаси тирик бўлиб, ўзларига чайлалар қуриб, балиқ овлаб кун кечиришаётган экан. Уларда ўтин, чўп кўп экан. Воқеадан подшоҳни огоҳ қилишса, у мулозимларидан сўрабди:\n- Улар гўштни нима дейишаркан?\nШунда подшо дебди: Мен ўша жойларни уларга бағишладим. Уларнинг юрти «Хоразм» деб аталсин.\nҲукмдор бадарға этилганларга тўрт юз нафар турк қизини олиб бориб ташлашни ҳам буюрибди.\nМуқаддасий келтирган бу ривоятни («хор» ва «разм» - «гўшт» Ва « ўтин»— Хоразм) академик С.П.Толстов, «афсонадан бошқа марса эмас», дея баҳолайди.\nХўш, С.П.Толстовнинг ўзи бу борада қандай фаразни илгари суради?\nУнинг назарида, «бизни қизиктираётган термин асосида этник ном ётади, деб фараз қилсак, у ҳолда «Хоразм» («хварри ёки харри халқининг ери») сўзи (шуниси диққатга сазоворки, Ёқут XIII асрлардаёқ«Хоразм»сўзидаги «р» ташдид остида, яъни иккиланиб ўкилишини кўрсатиб, араб шоири Асадийнинг «Хоразм» сўзи иккита « р» билан ёзилган шеъридан парча келтирадибизни шарқий яфет қабилалари этнографияси оламига элтади ва Митанни давлатининг асосчилари бўлган қабила номи—«Хуррит» билан «Харри» ёки «Хурри» ўртасида ўхшашлик борлигини кўрсатади. Ҳозирча биз янги эрадан аввалги 3-2 минг йилликларга (Олд Осиёда тарих майдонида хурритлар пайдо бўлган давр) оид Хоразм маданияти тўғрисида жуда кам маълумотга эга бўлганимиз сабабли бу ҳақда бирор аниқ фикр айтиш қийин, лекин Хоразм билан Митанни ўртасида алоқалар бўлганлиги шубҳасиз. Шуни қайд қилиш лозимки, Шаушатар (1 ва 11) номли машҳур Митанни подшоҳларининг исми билан Хоразм подшоҳларининг Абу Райҳон Беруний келтирган, Хитой ахборотлари ва нумизматика материаллари тасдиқловчи рўйхатидаги ном (Шаушафар) ўртасида ҳайрон қоларли даражада ўхшашлик мавжуд.\nТилшунос олим Бахтиёр Ризо эса ушбу атаманинг келиб чиқиши бўйича янги, ўз шахсий фаразини илгари суради. Маълумки, «қўр» сўзи гулханнинг сўниб битмаган, янги гулхан ёқишда асқотадиган чўғ, оловнинг ҳилланиб турган қолдиғини билдиради. Ҳатто, ҳозирдаям «юрагида қўри бор», «қалби қўрини бахш этди» сингари иборалар ишлатилиб, унда қалбни, юракни оташ, ёниб турган гулханга тенглаштириш мазмуни акс этган. Тилшунос ана шу «қўр» сўзи айнан оловни муқаддас деб билган зар-душтийлар билан боғлиқ эканини таъкидлаб, қуйидагича фикр юритади: «Хоразм» сўзи ярим форсийлашган тарзда «Қўри азим», яъни Катта гулхан, Бош гулхан, Асосий оташгоҳ мазмунларидан келиб чиққан. Маълумки, «Қўр» сўзи туркийча бўлса, «азим» форсийчадир. Бунинг сабаби, Эрон Аҳамонийлари «Қўр» сўзини ўзларининг талаффузида ифодалашган ва унга «азим» сўзини қўшишган. Шундан кейин келган юнонлар эса бу сўзни форсийлардан ўзлаштиришган».\nАлбатта, Бахтиёр Ризонинг бу фикрлари -«Қўри Азим» ҳам бир илмий тахмин, холос.\nХуллас, Хоразм атамасининг қайси талқинини олмайлик, унда воҳа қуёшли, муқаддас, унумдор замин сифатида таърифланади. Дарҳақиқат, худди шундай. Ана шу боисдан ҳам Қизилқум ва Қорақум оралиғидаги қуёшли ўлкада инсоният маданиятининг ривожланиш босқичлари, тамаддуни пайдо бўлди ва тараққий топди.


Тошкентда камондан отиш спорт тури учун мўлжалланган замонавий база қурилмоқда\n20 ноябрь, 2018, 18:12\nТеглар:Камондан ўқ отиш\nИншоот шу йил охиригача фойдаланишга топширилиши режалаштирилган.\nЙил якунига қадар юртимизда яна бир замонавий спорт иншооти бунёд этилади. Айни пайтда Республика ихтисослаштирилган олимпия захиралари мактаб интернатида жаҳон стандартларига жавоб берадиган камондан отиш базасининг қурилиш ишлари олиб борилмоқда. Бу ҳақда МОҚ расмий сайти хабар бермоқда.\nКуни кеча Миллий олимпия қўмитаси Бош котиби Жасур Матчанов мазкур базанинг қурилиш жараёнини кўздан кечирди. Мазкур спорт иншооти қуриб битказилганидан сўнг, бу ерда халқаро спорт мусобақалари, ўқув-машғулот йиғинларини ҳам ўтказиш мумкин бўлади. Базада спортчи ва мураббийлар учун барча шароитлар яратилади. Камондан отиш федерацияси ҳам ана шу ерда жойлашади.


Шавкат Мирзиёев Владимир Путин билан телефонда гаплашди - EFFECT.UZ\n. 17:12 | 07.05.2020\nЎзбекистон Республикаси президенти Шавкат Мирзиёев 7 май куни Россия Федерацияси президенти Владимир Путин билан телефон орқали мулоқот қилди.\nСуҳбат аввалида давлат раҳбарлари яқинлашиб келаётган байрам – фашизм устидан қозонилган Ғалабанинг 75 йиллиги муносабати билан бир-бирларини самимий табриклаб, мамлакатларимизнинг жасоратли фахрийларига, дўст халқларимизга соғлик-омонлик ва фаровонлик тиладилар.\nУрушда елкама-елка курашган ва фронт ортида фидокорона меҳнат қилган ота-боболаримизнинг мардлиги ва қаҳрамонлиги авлодларнинг миннатдор хотирасида абадий қолиши алоҳида таъкидланди.\nМулоқот чоғида Ўзбекистон ва Россия Президентлари икки томонлама стратегик шериклик муносабатларининг долзарб масалаларини кўриб чиқдилар. Кўп қиррали ҳамкорлик, аввало савдо-иқтисодий соҳада изчил ривожланиб бораётгани катта мамнуният билан қайд этилди.\nЖаҳон иқтисодиётидаги мураккаб вазиятга қарамай, мамлакатларимизнинг ўзаро савдо ҳажми ортиб бормоқда. Саноат, энергетика, қишлоқ хўжалиги тармоқларида, транспорт сохасида, шунингдек инфратузилмани модернизация қилиш бўйича муҳим инвестиция лойиҳалари амалга оширилмоқда.\nИкки мамлакат ҳудудлари ўртасидаги кооперация кучаймоқда, маданий-гуманитар алмашинувлар, фан ва таълим, соғлиқни сақлаш ва спорт соҳаларидаги ҳамкорлик кенгаймоқда.\nПрезидентлар бўлажак олий даражадаги тадбирларни пухта тайёрлаш муҳимлигига эътибор қаратдилар. Глобал инқирознинг салбий оқибатлари иқтисодий ҳамкорлик суръатига таъсир кўрсатишига йўл қўймаслик мақсадида саъй-ҳаракатларни янада бирлаштириш ва олдиндан чора кўриш муҳимлиги қайд этилди. Ҳукумат раҳбарлари даражасида Қўшма комиссия ва Ҳукуматлараро комиссия доирасидаги ишлар давом эттирилади.\nМулоқотда коронавирус инфекцияси тарқалиши билан боғлиқ вазият муҳокама қилинди. Инқирозга қарши курашиш, шу жумладан, аҳолига манзилли ёрдам кўрсатиш ва ижтимоий кафолатларни кучайтириш, бизнесга ҳар томонлама кўмаклашиш, иқтисодиётнинг асосий тармоқларини қўллаб-қувватлаш, чекловларни босқичма-босқич юмшатиш борасида иккала мамлакатда амалга оширилаётган чора-тадбирлар қўллаб-қувватланди.\nЎзбекистон ва Россия ҳукуматлари пандемияга қарши самарали курашиш мақсадида саъй-ҳаракатларни ўзаро мувофиқлаштириб бориши ва яқиндан ҳамкорликни давом эттириши муҳимлиги таъкидланди.\nДавлат раҳбарлари халқаро ва минтақавий аҳамиятга молик долзарб масалалар юзасидан ҳам фикр алмашдилар. Суҳбат ҳар доимгидек самимий, очиқ ва дўстона руҳда ўтди.\nTeglar:Rossiya, Владимир Путин, Шавкат Мирзиёев\nПутин врачлар учун қўшичма суғурта кафолатларини тақдим этди\nSuv xoʻjaligi vazirligi huzurida jiddiy tayinlov amalga oshirildi


Европа Иттифоқи Россиянинг Еропада хавфсизлик ва ҳамкорлик ташкилоти олиб бораётган фаолият холис эмас, деган даъволарини рад этди.\nКеча Россия Президенти Владимир Путиннинг маслаҳатчиси Сергей Ястержембский ЕХҲТнинг диққати ҳаддан ташқари собиқ иттифоқ ҳудудига қаратилганини айтиб, ташкилотни танқид қилди.\nБугун Брюсселдаги Европа Комиссияси матбуот котиби Эмма Гудвин Европа Иттифоқи ЕХҲТни тўла қўллаб-қувватлаши ҳамда ташкилотнинг сайловларни кузатиш миссиясини, айниқса юқори баҳолашини маълум қилди.\n“Биз Европада хавфсизлик ва ҳамкорлик ташкилотининг фаолияти нохолис, деб ҳисобламаймиз. Аксинча, ташкилот жуда ижобий иш олиб бормоқда, деган фикрдамиз ва уни\nГудвин Европа Иттифоқи ЕХҲТга Қирғизистонда июн ойига белгиланган сайловларни кузатишда ёрдам беришга тайёр эканини баён қилди.\nЕвропа Иттифоқи расмийларининг маълум қилишича, Россия ЕХҲТни қўшни давлатларда нотинчликларни келтириб чиқарганликда айблаган. Бунда Москва Грузия, Украина ва Қирғизистонда рўй берган инқилобларга ишора қилган.


ФРАНЦИЯНИНГ МАШҲУР VEOLIA КОМПАНИЯСИ БИЛАН ҲАМКОРЛИК ЙЎЛГА ҚЎЙИЛМОҚДА\nЎзбекистон Республикаси Бош вазири ўринбосари, молия вазири Жамшид Қўчқоров Франциянинг машҳур Veolia компанияси вакиллари билан учрашди. Бу ҳақда Молия вазирлиги Матбуот хизмати хабар берди.\nМазкур мулоқот шу йил март ойида ўтказилган музокараларнинг мантиқий давомига айланди. Ўшанда Наманганда коммунал хўжаликни бошқариш тизими ва Тошкентда сув таъминоти тармоқларини модернизация қилиш соҳасида ҳамкорликка оид Меморандум имзоланган эди.\n“Бу галги учрашув давомида энергетика хизматларини бошқаришнинг комплекс тизимларини жорий этиш, Наманган шаҳрининг бир қисмида иссиқлик энергияси узлуксиз таъминотига доир пилот лойиҳа, шунингдек, Тошкентда сув таъминоти тизимини модернизация қилиш бўйича лойиҳанинг техник-иқтисодий асослари тақдим этилди. Иштирокчиларга бу борадаги ишлар ривожи режалари ҳақида батафсил маълумот берилди“, — дейилади Молия вазирлиги матбуот хизмати хабарида.\nТаъкидлаш лозимки, Veolia компаниялари гуруҳи ресурсларни бошқаришни оптималлаштириш соҳасида жаҳондаги етакчи бренд бўлиб, 160 йиллик иш тажрибаси эга.


24 май 2022, Тошкент вақти: 10:35\nМиразиз Бозоров устидан суд бошланди, Миробод туман Жиноят ишлари суди, 20 январь, 2022\nЖиноят ишлари бўйича Миробод туман суди блогер Миразиз Бозоров устидан, тергови узоқ давом этган жиноят ишини кўришни бошлади.\nУ Ўзбекистон Жиноят кодексининг 139-моддаси 3-қисми г-банди билан туҳмат қилишда айбланмоқда.\n30 яшар блогер ижтимоий тармоқларда Ўзбекистон ҳукуматини коррупцияда айблаб, қилган кескин танқидий чиқишлари ва Жиноят кодексидан “Бесоқолбозлик” моддасини чиқариш ҳақидаги чақириқлар билан танилган.\n20 январь кунги биринчи мажлис очиқ деб эълон қилинганди, лекин унга журналистлар қўйилмади.\nТошкент шаҳар суди матбуот котиби Садоқат Аллаберганова журналистлардан манфий ПЗР-тест натижасини талаб қилди.\nАввалдан огоҳлантирилмаганидан норози бўлган ОАВ вакиллари саволларига жавоб бермади.\nАммо, маҳкамада қатнашаётган “Эзгулик” инсон ҳуқуқлари жамияти раҳбари Абдураҳмон Ташановга кўра, чет эл дипломатик корпуси, Европа Иттифоқи ва БМТ ваколатхонасидан вакиллар судга киритилган.\nАдвокати Сергей Майоров, 20 январь кунги маҳкамада суд иштирокчиларига тафсилотларни очиқлаш судя томонидан тақиқланганини маълум қилди:\n- Судя, суд жараёни тугагунча иштирокчиларга бирор бир тафсилотни бирор бир кўринишда ошкор қилиш ёки тарқатишни тақиқлаш ҳақида қарор қабул қилди. Шу боис, маълумот беролмайман. Жараённи аудио ёки видеоқайдга олиш ҳам тақиқланди. Мен бунга қаршилик билдирдим, чунки суд давлат тилида бўлди, таржима қилинди, таржима ва аслида тафовут бўлиши мумкинлигини инобатга олишни сўрадим, аммо қаноатлантирилмади.\nҲозирча, 20 январь кунги мажлис бошида ҳимоянинг М. Бозоровга нисбатан "уй қамоғи" эҳтиёт чорасини бекор қилиш сўрови қабул қилинмагани, мажлисда асосан жабрланувчи томоннинг кўрсатмаси тинглангани маълум.\nБозоров устидан судга шикоят аризаси киритган жабрланувчилар 4 киши.\nАббураҳмон Ташановга кўра, булар Ислом цивилизацияси маркази собиқ ходими, тармоқларда Аброр Мухтор Алий тахаллуси остидаги зиддиятли чиқишлари билан танилган Аброр Абдуазимов, Ютюб тармоғидаги канали билан танилган Шуҳрат Мусаев, Телеграм тармоғида фаол Абусолиҳ Салимов ҳамда 110-мактабнинг бир ўқитувчиси.\nИжтимоий тармоқларда Ўзбекистон ҳукуматини коррупцияда айблаб, кескин танқид қилган ва ЛГБТ ҳуқуқларини ҳимоя қилиш, хусусан Жиноят кодексидан “Бесоқолбозлик” моддасини чиқариб ташлашга чақирган 30 яшар блогер Миразиз Бозоров устидан тергов қарийб 10 ой давом этди.\nИш тафсилотларини кузатаётган Абдураҳмон Ташановга кўра, терговнинг чўзилишига пандемия ҳамда айбланувчининг соғлиги сабаб қилиб келтирилган.\nЖиноят иши ўтган йил 28 апрелда очилган. Блогернинг ўзи 29 апрелда уй қамоғига ташланган, судга ҳам уй қамоғидан олиб келинди.\nТергов жараёнида блогер аввал жабрланувчи бўлди, кейин гумонланувчига айланди ва жиноятчи ўлароқ судга келтирилди.\nЎтган йилнинг 28 март оқшомида бир гуруҳ номаълум шахс блогерни ўз уйи олдида калтаклаб кетганди.\nЎша куни у Тошкент марказидаги Амир Темур хиёбонида, япон анимеси ва корейс поп мусиқаси мухлислари йиғини ўтказилиши режалаган, аммо ўтказилмаган эди.\nКалтакланишидан аввал, Озодлик билан гаплашган блогер, ҳар якшанба бўладиган тадбирга, бу гал агрессив кайфиятдаги юзга яқин одам қаршилик қилгани, тадбир қолдирилганини билдирган.\nИжтимоий тармоқларда тарқалган видеода ўша куни бу тадбирни, ЛГБТ гуруҳлари тарғиботи, деб қоралаган ўнлаб норозиларнинг хиёбонда "Аллоҳу Акбар" деб ҳайқиргани ва юриш қилгани акс этган.\nГувоҳларга кўра, бир ёш йигит ва қиз калтакланган. Уларни оломон ғазабидан ички ишлар ходимлари қутқариб қолгани хабар қилинганди.\nЎша куни оқшом, юзига ниқоб таққан номаълум шахслар блогерни ўз уйи олдида бейсбол тўқмоқлари билан калтаклаб кетди.\nОғир тан жароҳатлари олган блогер касалхонага ётқизилди.\nТошкент шаҳар Ички ишлар бош бошқармаси суриштирув бошлади. Блогерни калтаклаганлардан бирининг фотороботини эълон қилди. (Бу шахс ва блогерни калтаклаган бошқа шахслар ушланганига оид маълумот Озодликда йўқ).\nТошкентлик блогер: ДХХга чақиртирилишим тармоққа қўйган постим билан боғлиқ\nАммо суриштирув ниҳоясида ИИВ, шифохонада ётган Миразиз Бозоров устидан ҳам 28 та ариза тушгани, булар орасида Миробод тумани 110-сон умумтаълим ўрта мактаби ўқитувчилари борлигини маълум қилди.\nАдвокати Сергей Майоровга кўра, норозилар блогернинг ТикТок тармоғидаги чиқишлари, жумладан “Мактаб-эски қуллар ва омадсизлар, ёш авлодни қул ва омадсиз бўлишга ўргатадиган жой” каби гапларига эътироз билдиришган.\nСўнгра шикоятчилар сафига блогерлар қўшилди, Бозоровни ҳақорат ва туҳматда айблашди.\nШу тариқа, оғир аҳволда аравачада шифохонага етказилган блогер, у ердан қўлида кишан билан олиб чиқилди ва уй қамоғига ташланди.\nАммо, Амир Темур хиёбонидаги воқеалардан аввал ҳам блогер жамоатчилик диққат марказида қолаётган эди.\nУ ўзининг “Канал Базарова” Телеграм каналида, президент Мирзиёев бошқаруви остида коррупция кучайиб кетгани, янги бошланган сиёсий-иқтисодий ислоҳотлар халқ учун “катта йўқотиш” деб билишини, пандемия пайтида ҳукумат “халқ пули ўғирлади” деган хулосалари акс этган видеопостларни бот бот эълон қилган.\n2021 йил 24 октябрда бўлган президентлик сайловини “бойкот қилишга” ҳам чақирган.\nҚатор халқаро ташкилотлар, жумладан халқаро диний эркинлик бўйича АҚШ комиссияси, Хьюман Райтс Вотч инсон ҳуқуқлари ташкилоти, шунингдек АҚШ ҳамда Британиянинг Ўзбекистондаги элчилари блогер ишига эътибор қаратган.\nУлар фаол блогер Миразиз Бозоровга ҳужумни қоралаган ва ўзбек расмийларини ҳодиса юзасидан холис текширув ўтказишга чақирган.\n20 январь кунги маҳкамада қатнашган “Эзгулик” инсон ҳуқуқлари жамияти раҳбари Абдураҳмон Ташанов, ҳозирча судлов ва тергов хулосасида Миразиз Бозоровнинг фаолиятига оид сиёсий айбловлар кўзга ташланмаганини айтади.\n20 январда Тошкентда бошланган маҳкама жамоатчилик ва тармоқларнинг диққат марказида.\nБир тарафда, Бозоровни ЛГБТ тарғиботчиси деб қоралаётган гуруҳлар бўлса, бошқа тарафда босимлар, блогернинг ҳукуматга қаратилган танқидий чиқишларига боғлиқ, деб тахмин қилаётган халқаро жамоатчилик турибди.\nҲозирча суднинг биринчи мажлиси тафсилотлари очиқланмади. Кейинги мажлис 21 январь соат 10 га белгиланган.\nАйбдор деб топилгани тақдирда Бозоров катта миқдорда жарима, ёки мажбурий жамоат ишларига жалб этиш, ёҳуд 3 йилгача озодликни чеклаш билан жазоланиши мумкин.


Мудофаа вазирлиги жамоаси “Артиллерия олови устаси” халқаро мусобақасига қизғин тайёргарлик кўрмоқда | insonvaqonun.uz\nБош саҳифа/Адлия идораларида/Мудофаа вазирлиги жамоаси “Артиллерия олови устаси” халқаро мусобақасига қизғин тайёргарлик кўрмоқда\n– Машғулотлар март ойидан бошланди, – дейди полковник Алексей Евсеев. – Ушбу танловга энг илғор ҳарбий хизматчилар саралаб олинди. Жамоа аъзоларининг деярли 50 фоизи янгиланди. Машғулотлар ўтказиш жойи максимал тарзда мезбон давлатнинг шароитига яқинлаштирилди.\nУшбу танлов уч босқичдан иборат бўлиб, биринчи “Индивидуал пойга” босқичида миномёт ҳисоблари умумий узунлиги 4 км лик (2 км дан 2 айлана) тўсиқлардан ўтиб, белгиланган нишонларни йўқ қилиши лозим. Иккинчи босқич “Тунги спринт” ҳаракатлар худди биринчи босқичдаги каби амалга оширилади. Фарқи, ҳаракатлар қоронғида бўлиб ўтади.\n“Эстафета” – учинчи босқичда иккала миномёт ҳисоблари иштирок этади. Бунда биринчи миномёт ҳисоби финишга 50 метр қолганда иккинчи миномёт ҳисобига тартиб рақамини узатади. Тартиб рақамлари қўлга узатилмай туриб, иккинчи миномёт ҳисоби старт чизиғини кесмай туради.\nЭслатиб ўтамиз, “Артиллерия олови устаси” танлови 7 августдан 15 августга қадар Қозоғистон Республикасининг Жамбул вилояти “Гвардейский” дала-ўқув майдонида бўлиб ўтиши режалаштирилган.\nМудофаа вазирлиги ахборот ва оммавий коммуникациялар\n309\tЧоп этиш PDF


Фото: Шавкат Мирзиёев президент мактабига ташриф буюрди – Газета.uz\nШавкат Мирзиёев Тошкентда очилган биринчи президент мактабига ташриф буюрди. Унга 7000 нафар номзоддан 144 нафари саралаб олинди.\nLotinchada 10 сентябрь 2019, 17:50 Сиёсат\nЎзбекистон президенти Шавкат Мирзиёев 10 сентябрь куни Тошкентдаги президент мактабига ташриф буюрди, дея хабар қилди давлат раҳбари матбуот хизмати.\nЖорий йилда мактабнинг 5−10-синфлари учун ҳужжат топширган 7 мингга яқин ўқувчидан 144 нафари ўқишга қабул қилинди. Канаданинг «Teachaway» ва Буюк Британиянинг «TIC Recruitment» рекрутинг компаниялари билан ҳамкорликда мактабга 30 нафар чет эллик мутахассис танлаб олинди. Шунингдек, 72 нафар тажрибали ва малакали маҳаллий ўқитувчи ҳам жалб қилинди. Таълимда STEAM ёндашувига оид дарслик ва ўқув қўлланмалари олиб келинди.\n— Бу ҳаётингиздаги биринчи синов бўлди. Меҳнат, билим, адолат нима эканини кўрдингиз. Сизларни шундай нуфузли мактабга муносиб бўлганингиз билан чин юрагимдан табриклайман. Сиз энди Ўзбекистоннинг «олтин фонди"сизлар, — деди Президент. — Халқнинг, мамлакатнинг буюклигини тараннум этадиган нарсалар кўп. Лекин энг афзали билим билан намоён этиш. Ёшларимиз орасидан Хоразмийлар, Ибн Синолар, Улуғбеклар чиқишига барча асосларимиз бор. Бугун тарихий кун. Илгари юртимизда бундай шароит бўлмаган. Энди чет элдан нуфузли меҳмонлар келса, катта-катта заводларни эмас, Президент мактабларини кўрсатамиз. Сизлар билимингиз, юриш-туришингиз, ватанпарварлигингиз билан ҳамма ёшларга намуна бўлишингиз керак. Келгусида Ўзбекистон тараққиётига таъсир кўрсатадиган куч бўласизлар.\n2021/2022 ўқув йилида Президент мактабларига 1632 нафар ўқувчи қабул қилинади 11 март 2021, 16:09


Ишдаги қисқартиришлар туфайли ишдан кетган одамни ишга олишнинг 5 та сабаби | Futura – ҳаммаси ахборот технологиялари, маркетинг ва стартаплар ҳақида Ишдаги қисқартиришлар туфайли ишдан кетган одамни ишга олишнинг 5 та сабаби – Futura – ҳаммаси ахборот технологиялари, маркетинг ва стартаплар ҳақида\nИшдаги қисқартиришлар туфайли ишдан кетган одамни ишга олишнинг 5 та сабаби\nКўпинча жуда истеъдодли одамлар ишда қисқартириш рўйхатига тушиб қолишади, бунинг сабаби улар ёмон ишлаганида эмас, балки компанияни қайта тузиш ҳолатлари содир бўлганлигидадир. Бироқ бир қанча рекрутерлар бундай қимматли кадрларга эътибор беришмайди. Яқиндагина қисқартириш туфайли ўз компаниясини тарк этган ишчиларга диққатингизни қаратишингиз учун бир нечта сабабларни келтириб ўтамиз.\nУлар бирдан ишга киришиб кетишга тайёрлар\nЯнгисига ўтишдан олдин кўплаб ишчилар эски компанияда икки ҳафта қолиб кетган ишларини қилишларига тўғри келади. Ёки уларни ўзингизнинг компаниянгизга тортмоқчи бўлганингизда, улар жуда муҳим иш билан банд бўлишади, чунки бундай ишчилар эски компанияда бошлаган ишини якунламасдан янгисига ўта олишмайди. Бундан ташқари, бегона ишчиларга яхши тўлашса ва бонуслар тақдим этишса, уларда эски жойда қолиб кетишларига яна бир сабаб пайдо бўлади.\nҚисқартиришга тушган ходимлар одатда фаол тарзда янги иш қидиришади. Кўпинча улар бир ёки икки кун ичида янги ишга киришишга тайёрлар. Улар бирор бир ишни якунлаб қўйишга ёки эски иш берувчи олдида бирор бир мажбуриятни бажаришга мажбур эмаслар.\nУлар тўлиқ иштиёқ билан ишлайдилар\nПассив номзодни устига устак сизга ишлаши учун кўндиришингиз ҳам керак. Одатда улар жорий иш жойини ташлаб кетишни жуда хоҳлайдилар ва бирор бир касбий ўзгаришга қизиқиш ҳисси уларда умуман бўлмаслиги мумкин.\nКасбий йўналиши тўсатдан ўзгарган одамда ишлаш учун қизиқиш, хоҳиш кучли бўлади. Аниқроқ айтганда, уни мажбурият юзасидан бўшатишган ва у янги коллективга тезроқ қўшилишни хоҳлайди.\nУлар компанияга яхши бўлишини ўйлаб ишдан кетадилар\nБаъзан шундай ходимлар борки, улар компанияга яхши бўлиши учун ишдан кетадилар. Бундай ҳолатларда қисқартирилган ходимлар бу каби тартибсизликда иштирок этмаганидан бироз бўлсада енгилликни бошдан кечиришади. Улар ўзлари учун тинчроқ ва ижобий муҳитда ишлаш мумкин бўлган яхшироқ жой қидирадилар. Бундай номзодлар билан суҳбатлашганда, офисдаги дўстона муҳит ҳақида айтишни унутманг.\nУларнинг бир нечтаси қўшимча ишлаб пул топишга тайёр\nБир қанча ҳолатларда қисқартирилган ходимга жиддий компенсация берилади, бу уларга келажакдаги касбий муваффақият қозонишлари бўйича режаларини қайта кўриб чиқишлари учун етарли. Бундай компенсация олганлар маълум бир минимал иш ҳақига эга доимий иш қидиришлари шарт эмас, шунинг учун улар вақтинчалик ишларга тайёр бўлишади.\nҚисқа муддатли ишлар ёки вақтинчалик маслаҳатлар учун эксперт қидираётган бўлсангиз, бундай ходимларга эътибор қаратишингизни маслаҳат берган бўлардик.\nҚисқартиришга тушиб қолган ходимлар – бу ривожланиши керак бўлган истеъдодлар\nБаъзан компанияга шунчаки бошқалардан кўра кечроқ келиб қолган истеъдодли ходимлар қисқартиришга тушиб қолишади. Эҳтимол улар ўзлари учун янги саноатда илк ҳаракатларини бошлагандир, аммо уларнинг шунчаки омади чопмаган. Айнан сизнинг компаниянгиз бундай истеъдодларни ушлаб қолиб, уларни ривожлантириши мумкин.


СЕВГИЛИМ ДАДАМДАН КАТТА | "Xazina" газетасининг онлайн саҳифаси\nУ билан бир йил ёзишдик. Ақлли, ширин сўз, ҳар бир гапни топиб гапирадиган, хафа бўлсам, кўнглимни кўтарадиган йигит эди. Мен учун ярим тунгача, баъзан тонггача уйқусидан кечарди. Телефонимга пул ташлаб қўйган кунлари ҳам кўп бўлган. Ниҳоят, учрашишга қарор қилдик. Мен оқ шарфда бўлишимни, у эса шляпа ва қўлида кичкина сумкача бўлишини айтди. У «Сал эртароқ келиб, ресторанга жой буюртириб қўйдим, Гуля исмли официант сизни кутиб олади. Бемалол ўтириб, чой ичиб туринг», деди. Айтганидек, мени маликалардек кутиб олишди. Кабиналарнинг бирига таклиф қилишди. Ҳаяжондан юрагим ҳаприқиб кетар, икки юзим оловдек ёнарди. Ўтириб, бир стакан сув ичиб олдим. Бироздан сўнг ёши олтмишларга бориб қолган бир одам келиб ўтирди. Овози жуда қадрдон эди. Йигитнинг отаси бўлса керак, деб ўйладим. Унинг бир четга қўйган кичкина сумкачасини кўриб, тилим айланмай қолди.\n– Самира, бу узун тунлар сиз билан суҳбатлашган ошиқ мен бўламан. Сизни юзма-юз кўриб, муҳаббатим ўн чандон ошди. «Биз бахтли бўламиз, худо хоҳласа, худо хоҳламаса учрашармидик.»\nУ ўша майин ва салмоқли товушда гапирар, мен эса тинмай йиғлаётгандим. Ўрнимдан туришга ҳам ҳолим йўқ эди.\n-Икки йил бўлди, нафақага чиқдим. Хотиним вафот этган. Болаларим ўзи билан ўзи овора. Тунлари уйқум келмайди. Нафақага чиқсам, маза қилиб ухлайман, дегандим, қайда. Шундай қилиб, интернетга асир бўлдим. Кейин эса сизни топдим.\nЭҳтимол, ёшим бироз ўтиб қолгандир. Бироқ бир йигит бериши керак бўлган бахтни ҳадя қилоламан, деб ўзимга ишонаман. Топиб-тутганим, йиғиб қўйганим бор. Иккимизга етади. Хоҳласангиз, институтга ҳам кириб ўқишингиз мумкин.\nҚолган гапни эшитмадим, бир амаллаб оёққа туриб қочдим. Мен оппоқ кўйлакда ўзимнинг тенгқуримга турмушга чиқиб, ягона бахтим билан яшаб ўтишни хоҳлардим. Дадам ҳали элликдан ошмаганлар. Куёви олтмиш беш ёшли чол бўлса-я…\nШунчалик тез қочдимки, кўз ўнгимга дадам келаверди. Ортимдан Гуля қувлади. Яхшиям такси тўхтади. У мени мажбуран олиб кетишдан тап тортмаслигини сезгандим. Мен аҳмоқ қанча совчиларни қайтардим. Бир йил ҳаётдан узилиб қолгандек эдим. Юрагим ҳувуллаб қолди. «Гулим, сиз мени маънан севиб қолдингиз, деб ўйлагандим. Наҳотки, инсоннинг ёши шу қадар муҳим бўлса! Қалбингиз тоза, туйғуларингиз рост бўлса бўлди, дегандингиз-ку. Ҳеч бўлмаса, «смс»лашиб турайлик. Уйқусиз тунларимнинг овунчоғи эдингиз. Майин овозингиз менга ҳаёт бағишларди.»\nБу унинг сўнгги «смс»и эди. Уни «блок»лаб ташладим. Онам бечора бир аҳволда кириб келганимдан қўрқиб кетдилар. Дарҳол асалли чой ичириб, ўраб қўйдилар. Шунда ҳам дағ-дағ титрашдан тўхтамасди. Ўзимга келгач, ижтимоий тармоқдаги 2000дан зиёд группадошларимга дўстим «отахон «экан, дея хабар жўнатдим. Кимдир менга ачиниб, кимдир кулиб жавоб қайтарди.\nБиттаси интернет-магазиндан эр топмоқчимидинг, деб таъна тоши отди. Профилимда жанжал бошланиб кетди. Ҳамма бир-бирига қарши фикр айтар, сўкинишар, ҳар хил қаҳқаҳа отиб турган «смайл»ларни жўнатишарди. Қайтиб профилимга кирмадим. Улардан кўнглим қолди, бездим. Ишонувчанлигим панд берди. Ҳаммаси бачкана гап-сўзлар эканлигини, орзуларим ва қайғум улар томонидан эрмак бўлаётганини англадим.\n«Ҳаётга қайтдим». Тенгдошларимга эса кўрмаган-билмаган, суриштирмаган кишингизга кўнгил қўйманг, деган бўлардим.


Бош сахифа > 2021 > July > 14\nЎқитувчи билимдон бўлса\n14.07.2021. Ўзбекистон касаба уюшмалари Федерацияси мукофоти лауреати кўрик-танловининг Хоразм вилояти босқичи карантин талаблари асосида ташкил этилди. Уч босқичли кўрик-танловнинг биринчи ...\nТАЪТИЛДАГИ ЎҒИЛ-ҚИЗЛАР МИРИҚИБ ҲОРДИҚ ЧИҚАРМОҚДАЛАР\n14.07.2021. Маълумки жорий йилги болаларни ёзги дам олдириш ва соғломлаштириш мавсуми 1 июндан бошланган эди. Бугунги кунга қадар Республика бўйича жами 1 минг 612 та оромгоҳга қарийб 237 минг нафар ...\nЎқитувчилар ўртасида Касаба уюшмалари Федерацияси лауреатлари аниқланмоқда\n14.07.2021. Жиззах шаҳридаги 22-ихтисослаштирилган давлат умумтаълим мактабида Ўзбекистон касаба уюшмалари Федерацияси мукофоти лауреати кўрик-танловининг Жиззах вилояти босқичи бўлиб ўтди. Унда ...\nБеш кунлик иш ҳафтасида ходимларга ҳафтада икки дам олиш куни, олти кунлик иш ҳафтасида эса, бир дам олиш куни берилади.


"Француз баронессаси" 100 ёши арафасида Россия фуқаролигини олишни истамоқда\n16:56 / 26.11.2015\nФранция истиқомат қилувчи оқ эмигрант Владимира фон Дрейернинг қизи — декабрь ойида 100 ёшга тўладиган баронесса Ирина Владимировна фон Дрейер РФ ҳукуматига ўзининг ватани деб ҳисоблайдиган Россия фуқаролигини олиш бўйича мурожаат қилиб чиқди, дея хабар беради РИА «Новости».\n«Онам Россия паспортини олишга қарор қилди. Чунки у рус. У 1915 йил 15 декабрь куни Москвада туғилган, 1920 йилда ноябрда оиласи билан, отаси қироллик армияси генерал-майори, оқ ҳаракат иштирокчиси билан бирга Россияни тарк этган. Шундай қилиб у Россия фуқаролигидан айрилган. Ҳозир унда Франция фуқаролиги мавжуд, лекин бу паспортни русчасига алмаштирмоқчи», — дея гапириб ўтган унинг ўғли барон Фома фон Дрейер.\nУнинг сўзларига кўра, бир неча кун муқаддам Ирина Владимировна паспорт олиш бўйича барча ҳужжатларни расмийлаштирган.\n«Бу воқеа Путиннинг Парижга келган кунлари (30 ноябрь назарда тутилмоқда). Содир бўладими йўқми, билмайман. Биз қанчалик тезроқ паспорт олсак, бу жуда катта хурсандчилик келтирган бўларди», — дейди Фон Дрейер.


Осиё футболи юлдузлари: Яна эронлик афсона ҳақида гаплашамиз...\nКриштиану Роналду Португалия термасида 102-голини урди. Демак, жаҳон рекордини такрорлаш учун унга яна 7та гол етишмаяпти. Ҳозирча бу борадаги энг яхши кўрсаткич эронлик Али Даига тегишли - у миллий жамоаси сафида 109 марта тўп киритган, бунинг учун Эрон термасида 149та ўйин ўтказишига тўғри келган. Роналдунинг Португалия бош жамоасидаги ўйинлари сони эса 168тага тенг. Демак, Криштиану голларнинг ўйинлар сонига нисбатан фарқи бўйича Даидан ўзиб кетолмайди.\n2019 йилнинг сентябрида Али Даи ўзига тегишли натижа Роналду томонидан ўзгартирилиши ҳақида гапирганди: «Рекордлар янгиланиши керак. Мен буни уддаладим, энди бошқаларнинг навбати келмоқда. Нега энди бундан хафа бўлишим керак? Роналду - буюк футболчи, кўплаб совринларни қўлга киритган. У ҳозир ажойиб формада».\nРоналду учун ҳам бу муҳим кўрсаткич. Португалиялик юлдуз бу ҳақда коронавирусни енгиб, майдонга қайтгач фикр билдирди: «100та голли маррадан ўтганимдан хурсандман. Энди рекорд сари интиламан. Қадамма-қадам ҳаракатланаман. Бор эътиборим шунга қаратилган, деёлмайман, чунки рекордлар табиий ҳолда қайд этилади».\nДаи ҳар доим терма жамоаси ҳақида ўйлаган. Клубда эса бундан атиги 3та кўпроқ тўп киритган. Унинг гол билан боғлиқ натижалари:\n*** Миллий жамоада 8та «хет-трик».\n*** Термада 100та голли кўрсаткични қайд этган биринчи футболчи.\n*** 109та тўпдан 96тасини Осиё жамоалари дарвозасига киритган.\n*** Иккита жаҳон чемпионатида қатнашган бўлсада, бирорта гол урмаган.\n*** Клублар даражасида Даи ҳисобида 287та ўйинда 112та гол бор.\n1996 йили Али Даи бир ўйинда 5та гол урган. Бу воқеа Осиё кубоги доирасидаги Эрон - Шри-Ланка (7:0) баҳсида рўй берган. Турли турнирларда тўрт марта «покер» қайд этган. 2000 йили термасида ўтказган ўйинларига нисбатан голлари сони кўпроқ бўлган. Ўшанда у 19та учрашувда рақиблар дарвозасини 20 марта ишғол қилганди. Фаолияти давомида асосий эътибори миллий жамоага қаратилган, клубларида эса тез-тез жароҳатланиб, ўйинларни ўтказиб юборган.\nАлининг фикрича, Эроннинг катталар жамоасидаги голлари бундан ҳам кўпроқ. Four Four Two нашрининг ёзишича, халқаро рейтингда унинг 2002 йилги Осиё ўйинларида киритган тўплари инобатга олинмаган. Эрон мазкур мусобақада Афғонистон билан ўйнаганда, Даи «дубль» қайд этган, кейинчалик Ливан билан баҳсда ҳисобни очувчи голга муаллифлик қилганди. Аммо бу турнирда 23 ёшгача бўлган футболчилар қатнашганди.\n2014 йили Гиннеснинг рекордлар китобидан жой олди\nКлублар ҳақида гап борганда, қаҳрамонимиз хорижда - Германияда, Қатар ва БААда ҳам тўп сурганини таъкидлаш жоиз. Бу борада у ўйнаган энг машҳур жамоа «Бавария» ҳисобланади. Мюнхенликлар сафида Даи Бундеслига чемпионлигини қўлга киритган, Чемпионлар Лигаси финалига чиққан.\nЖЧ-1998 - фаолиятидаги энг муҳим палла\nФранцияда ўтказилган мундиал саралашининг «плей-офф» босқичида эронликлар Австралия тўсиғидан ўтишган. Дастлабки ўйин Эронда, 100 мингдан зиёд мухлис гувоҳлигида ўтказилиб, унда 1:1 ҳисоби қайд этилганди. Жавоб учрашувига «кенгурулар юрти» мезбонлик қилди. Австралияликлар 2та гол уриб, ушбу фарқни 75-дақиқагача сақлаб туришганди. Аммо кейинчалик Эрон термаси 4 дақиқа ичида иккита тўп киритиб, меҳмонда урилган голлар ҳисобига жаҳон чемпионати йўлланмасини қўлга киритганди.\nДаи гарчи ўша учрашувларда гол урмаган бўлсада, уларни яхши эслайди: «Дастлабки ўйиндан кейин ҳамма Австралияни фаворит сифатида баҳолаётганди. Афтидан, улар адашмагандек эдилар. Мельбурнда кечган жавоб баҳсида мезбонлар 2та гол уришди, аммо биз вазиятни ўнглашга эришдик. Сўнгги 20 йилда илк марта мундиалга чиққандик. Бу воқеаларни эсларканман, ўзимни ўшанда фақат шу ўй билан яшагандек ҳис қиламан».\nЭронликларга гуруҳда Германия, Югославия ва АҚШ термалари рақиблик қилишди. Дастлабки икки ўйинда бирорта ҳам гол уролмаган Осиё жамоаси, учинчи учрашувда АҚШни 2:1 ҳисобида мағлубиятга учратди. Айнан шу беллашувни Даи алоҳида қайд этади. Форсларнинг биринчи голига Ҳамид Эстили, иккинчисига эса Меҳди Маҳдавикия муаллифлик қилишганди. Даининг ҳам ушбу ютуқда ҳиссаси бор: ғалаба голига ассистентлик қилганди. Шу тариқа Эрон гуруҳда учинчи ўринни эгаллаганди.\nЎша учрашувни мамлакатлар ўртасидаги сиёсий зиддият билан боғлашганди, бироқ мазкур омилни максимал тарзда футболдан йироқлаштиришга эришишган. Эронлик футболчиларга босим уюштирилди - уларнинг америкаликларга яқинлашишлари, қўл сиқишишлари тақиқланди. Натижада ўйиндан аввал тегишли чора кўрилди: АҚШ ўйинчилари эронлик ҳамкасбларига яқинлашишди, улар эса тинчлик рамзи сифатида оқ атиргуллар совға қилишди. Сўнгра ҳаммалари қучоқлашишди.\nФутболчилик фаолиятидан кейинги ҳаёт: термадан истеъфога чиқиш, оғир автоҳалокат ва ўғрилик\nМайдонда Эрон афсонасига айланган Али Даи 2008 йили миллий жамоа бош мураббийи бўлди. Ўшанда форслар олдида ЖЧ-2010га чиқиш вазифаси турганди. Даи ҳар қанча уринмасин, муваффақиятсизликка учради. Унинг қўл остида саралаш циклида 5та ўйин ўтказган эронликлар атиги 6 очко билан чекланишди. Жамоа Саудия Арабистонига ютқазгач, Даига чиқиш эшиклари кўрсатилди. Истеъфони мухлислар талаб қилишди.\nЎша термада унга ёрдамчилик қилган Хьюман Афазелининг таъкидлашича, Даи жамоани қайта шакллантиришга киришиб, таркибга ёшларни жалб этган - натижалар масаласидаги муаммо шу сабабли келиб чиққан: «У кўпроқ вақт беришларига лойиқ эди. Афсона бўлгани учун эмас, шунчаки, оғир даврда бор масъулиятни зиммасига олгани учун. Ўшанда терма мураккаб ҳолатда эканини ҳамма биларди».\nTrack Persia нашрининг ёзишича, Эронда Даи ҳамиша ақлли ва сермулоҳаза шахс сифатида қадрланган. Шу боис, келажакда уни маҳаллий футбол раҳбарларидан бири сифатида кўришган. Ушбу масалада Даининг ўз қарашлари бор: «Мен офисда ўтириб ишлайдиганлар тоифасидан эмасман. Футболда ҳар доим ўзимни ё ўйинчи ёки мураббий сифатида кўрганман. Ўзим ўрганган ва ўзлаштирган нарсаларни бир хонада ўтириб, бошқаларга етказолмайман».\nДаи фаолиятининг асосий қисми Эроннинг «Сайпа» клуби билан боғлиқ. Профессионал фаолиятининг сўнгги йиллари шу ерда ўтган. Мураббийликдаги дастлабки жамоаси ҳам «Сайпа» бўлиб, дастлаб ушбу вазифани футболчилик билан уйғунлаштирганди. Клуб бош мураббийни истеъфога чиқаргач, бошқарув Даига ўтди. Унинг қўл остида клуб Эрон чемпионлигига эришди.\nҚаҳрамонимиз мамлакат миллий жамоаси бош мураббийлигига ҳам айнан «Сайпа»дан ўтганди. 2017 йили клубга қайтган мутахассис энди омадсизликка учради. Мавсум-2018|2019 охирида раҳбариятни танқид қилгани учун ишдан бўшатилди. Даи футболчилар ёнини олиб, уларга меҳнати учун кам ҳақ тўланаётганини оммага ошкор этганди. Ўз навбатида, «Сайпа» бош директорини айбдор сифатида кўрсатганди...\n13:09Сўнгги 10 йилликнинг энг фойдали ҳимоячилари аниқланди. Рўйхатда нотаниш номлар бор\n10:46Анчелотти чемпионлик ҳақида ўйламаяпти\n09:28Италия чемпионати, 19-тур. "Милан" – "Аталанта" 0:3\n07:12"Зенит" - "Пахтакор". Превью\n05:17Испания чемпионати, 20-тур. "Алавес" – "Реал" Мадрид 1:4\n03:11“Челси” ҳимоячиси “Милан”га ўтди\n20:41Англия чемпионати, 4-босқич. "Саутгемптон" – "Арсенал" 1:0\n20:19“Барселона” ҳимоячиси А Серияга йўл олиши мумкин\n18:33АПЛнинг икки клуби “Бавария” ярим ҳимоячи учун курашишади\n16:28Диёр Имомхўжаев: Икки йиллик аниқ режаларимиз бор\n14:40“Арсенал” жамоаси “Саутгемптон” ҳимоячисига қизиқиш билдирмоқда\n12:43Япония чет эл спортчилари учун карантин юмшатилиши чораларини бекор қилди\n10:13Италия чемпионати, 19-тур анонси\n08:15Франция чемпионати, 21-тур. ПСЖ – "Монпелье" 4:0\n07:11Дмитрий Михайлович блогида. Осиё клубларнинг 2021 йилги мусобақалари\n03:09Франция чемпионати, 21-тур анонси\n22:27"Бунёдкор": Мифтахуддинов шогирдлари ўртоқлик учрашувида майдонга тушди\n20:25Ишчи гуруҳнинг Фарғона водийсидаги сафари ниҳоясига етди\n18:24Германия чемпионати, 18-тур анонси\n16:13"Пахтакор" IFFHS рейтинги бўйича Осиёда 4-ўринда!\n13:14"Ман Юнайтед" бразилиялик ўйинчига кўз тиккан\n10:06Coca Cola Суперлига Осиёда 5-ўринда қайд этилди\n09:20Испания кубоги, 1/16 финал. "Корнелья" – "Барселона" 0:2\n07:44Дмитрий Михайлович блогида. Евррпа Суперлигаси бўлмайди\n06:10Англия чемпионати, қолдирилган 1-й тур. "Ливерпуль" – "Бернли" 0:1\n03:43“Ювентус” ярим ҳимоячиси АПЛга йўл олиши мумкин\n20:39Суперлига ҳакамлари ўқув-амалий машғулотларда иштирок этмоқда\n18:16“Интер” ярим ҳимоячиси “Манчестер Юнайтед”га ўтиши мумкин\n16:05“ПСЖ” жамоаси “Манчестер Сити” ҳимоячиси учун курашга қўшилди\n15:46"Пахтакор" Дубайга жўнаб кетди


23 апрел 2021, Тошкент вақти: 10:07\nРоссиянинг Тольятти шаҳар клиникаси жонлантириш бўлимида оғир аҳволда қолаётган 4 ўзбекистонликдан бири, 26 яшар йигит 14 август куни кечга яқин жон берди.\nБир ой олдин заҳарланган 69 ўзбекистонликдан бирининг вафот этгани тўғрисида унинг юртдошидан олинган бу хабарни Тольятти шаҳар клиникаси вакили тасдиқлади.\nЎзбекистон Бандлик ва меҳнат муносабатлари вазирлиги Самара вилоятида заҳарланган ўзбек мигрантларини даволашга ўзбекистонлик врачлар жўнатилаётганини хабар қилди.\n14 августда Тольятти шаҳар клиникасида 26 яшар О.С. вафот этгани тўғрисида унинг юртдошидан олинган хабарни тилга олинган клиника қабул бўлимининг ўзини таништирмаган ходими тасдиқлади:\n- Улар реанимация бўлимида 2 киши эди. Ўзбекистонликлар экани аниқ. Кеча кечқурун бири нобуд бўлди. Ўлик, билишимча, ҳали ҳам шифохонада қолмоқда.\nЎзбекистонлик йигитнинг вафот этгани тўғрисида Самара вилоятида қолаётган унинг юртдоши, исми сир қолиш шарти билан, бундай деди:\n- Кеча кечқурун вафот этган, менга бугун эрталаб айтишди. Дўстингиз вафот қилди, деб менга телефон қилишди. “Аҳволини билишимиз керак”, деб биринчи уч кун унга дори қуйишмаган, шунда аҳволи ёмонлашганди. Шу йилнинг февралида ишга келганди, шунда танишган эдим у билан. Далада ишларди биз билан, ер чопарди, мева терарди. У ҳам биздан – Ҳонқа районидан. Унинг қишлоғи мендан 6-7 км нарироқда. Оиласи – хотини ва иккита фарзанди Ўзбекистонда қолган. Оиласи ҳам эшитган уни вафот этганини.\n13 августда Озодлик радиоси бундан бир ой муқаддам заҳарланган 69 ўзбекдан 58 нафари Россиянинг Самара ва Тольятти шаҳар шифохоналарида оғир аҳволда қолаётгани тўғрисида хабар қилган эди.\nМигрантлар "зоокумарин"дан заҳарлангани тахмин қилинмоқда\nСамара вилоятининг Сизран туманида 69 нафар ўзбекистонлик ўта хатарли Зоокумарин препаратидан заҳарланган бўлиши мумкинлигини Озодликка Тольятти шаҳридаги 1-сонли касалхона бош шифокори Леонид Разливинский айтган эди.\nОзодликка маълум бўлишича, Самара вилоят шифохонаси ва Тольятти шаҳар клиникасида даволанаётган 58 беморнинг 4 нафари жонлантириш бўлимида қолаётган эди.\nШифокорлар муҳожирлар яна бир неча ой даволанишини гапирмоқда\nЮртдошининг вафот этгани тўғрисида Озодликка хабар қилганнинг айтишича, 14 август куни Москвадан келган бир гуруҳ токсиколог мутахассислар реанимацияда қолаётган беморларни Москвага зудлик билан олиб кетиш тўғрисида буйруқ берган. Бу маълумотни Тольятти клиникаси врачи тасдиқлади.\nВрачнинг айтишича, оғир аҳволдаги беморлар Москва шаҳрига олиб кетилган ва улар токсикология бўйича йирик мутахассислар назоратида.\nМеҳнат вазирлиги баёноти\n"Шу тобда масъул идоралар ватандошларимизга жойига бориб қўшимча ёрдам кўрсатиш чоралари устида, яъни Ташқи меҳнат миграцияси агентлиги вакиллари кўмагида ишчи гуруҳи тузиб, унинг таркибида Ўзбекистон Республикаси врачлари жойига бориб консилиум ўтказиш устида иш олиб бормоқда".\nЎзбек муҳожири нобуд бўлишидан бир кун олдин иш берувчи ташкилот - “Кошелевский посад” фирмаси директори Наиль Шаркаев заҳарланган Ўзбекистон ватандошларини даволашга кетадиган барча ҳаражатлар корхона ҳисобидан қопланаётганини Озодликка билдирган эди.\nТольятти клиникаси бош шифокори вазифасини бажарувчи Леонид Разливинскийга кўра, 14 август ҳолатига кўра, касалхонада 39 одам қолмоқда.\nСамарадаги касалхонада 14 бемор бор, 4 бемор Москвага олиб кетилган, ҳаммаси бўлиб 57 киши.\nЗаҳарланганларнинг ҳаммаси Хоразм вилоятининг Ҳонқа туманидан.